Campuran Sabun Cap Buruh, Mujarab Cegah Serangga Perosak Pada Tanaman

Segara lakukan langkah pencegahan jika tanaman yang diusahakan mula diserang penyakit atau serangga. Jika dibiarkan, bukan sahaja memudaratkan tanaman yang terkesan malah tenaman lain juga menerima nasib yang sama. Tak perlu bertanggoh jika tida semburan pencegah perosak di rumah. Boleh tiru cara En. Azuan Abdullah ni.

1. Thrip
2. Afid
3. Lalat putih
4. Hamama

Semua perosak ini akan hisap cecair pada pucuk/daun cili dan ini menyebabkan pokok cili kita jadi kerinting. Jika tidak dikawal, ia boleh menyebabkan pokok cili dijangkiti penyakit virus. Ini yang paling seram.
Bila pokok kena virus, tak akan ada pucuk baru yang tumbuh.
Bila tak ada pucuk baru tumbuh, bunga pun tak ada.
Bila bunga tak ada, macam mana buah nak ada kan.
Bila buah tak ada, kita pun jadi stress.
Bila kita stress, ngan pokok-pokok kita cabut. Wuaaa..

Jangan panik dan risau ya sahabat.
Sebenarnya, kita boleh cegah pokok cili daripada jadi kerinting. Caranya guna racun organik buatan sendiri. Kami panggil “Instant Control”.
Kiranya instant control ni la senjata utama saya untuk mencegah pokok cili dirumah daripada jadi kerinting.

Semua perosak tersebut sangat takut dengan cecair oren ni. Pecah perut dan kekeringan la tubuh mereka bila kena cecair ni.
Ianya sangat bagus dan berkesan. Ramai sahabat yang nak beli, tapi saya tak jual. Sebabnya sahabat boleh buat sendiri je.
Caranya sangat mudah. Guna bahan-bahan yang ada didapur rumah kita je.

Bahan-bahan tersebut adalah

1. Bawang putih : 1 kg @ 1 bahagian
2. Cili api : 1 kg @ 1 bahagian
3. Sabun buku cap buruh/kapak : 1 ketul @ 100 gram.
4. Air : 10 liter @ 10 bahagian.
Cara-caranya, klik gambar okey!

Untuk cara penggunaan semburan pembasmi serangga dari sabun cap buruh ni

Ha… Sekolah dah mula. Pening kepala pula nak simpan barang dan baju sekolah dalam tempat khas. Dah beli semua keperluan anak untuk ke sekolah? Ada yang dah beli lepas tu jadi pening nak letak kat mana kan. Nak beli Almari Untuk Simpan Baju duit dah surut sangat sebab dah beli kelengkapan sekolah, nak simpan untuk beli buku pulak naik nanti.

Apa kata kita buat sendiri je ikut kaedah yang telah dikongsikan oleh puan Naqibah Nukman Abdullah ni. Hanya guna rak beli kat tesco, giant atau mydin dan yang paling penting tak perlu perkakas dan kemahiran tinggi.

Beli waktu ada offer ya.Kadang-kadang boleh dapat 9.99 untuk 1 rak .Masa kami beli ada pelbagai warna. Oleh sebab nak perabot semua putih.Maka suami mengecat semula bagi warna putih. Kami tak paku pun rak ke dinding.Jadi rak boleh diubah tempat jika perlu. Setakat ni dah 2 tahun rak itu dibina. Masih kukuh seperti asal sebab ia agak berat.Cuma untuk anak-anak yang lasak. Mungkin boleh lekatkan rak pada dinding rumah.

1. Rak dicat semula berwarna putih supaya Almari Untuk Simpan Baju nampak lebih cantik

2. Pemasangan rak

3. Rak melintang lebih besar daripada rak di tepi-tepi sebab kami hendak letak beg anak-anak.

4. Besi penghubung beli di hardware. Untuk menggantung baju sekolah anak-anak.

5. Besi penghubung antara 2 rak yang di tepi-tepi.(rak kiri n kanan).Beli di hardware.

6. Besi untuk menampung rak melintang. Letak di bawah rak melintang. Beli di hardware.

7. Tadddaaaa…hasilnya..

Rimas juga jika setiap hari perlu melihat almari pakaian yang berselerak dan menyusahkan anda untuk memilih pakaian yang dimahukan. Atas sebab itu, anda harus ikuti cara menguruskan almari pakaian agar sentiasa kemas dan tersusun seperti berikut:

1. Gunakan penyangkut pakaian yang sama

Jadikan sebagai tanggungjawab anda untuk memastikan penyangkut yang digunakan adalah sama daripada segi warna, jenis, bentuk dan susunan kepalanya agar ia kelihatan seragam dan sedap mata memandang.

2. Pastikan semua pakaian digantung menghadap arah yang sama

Demi memastikan almari kelihatan lebih tersusun, pastikan tag, saiz, butang mahupun leher kolar pakaian anda menghadap arah yang sama. Ia juga akan memudahkan anda untuk memilih dan mencapai pakaian yang ingin dipakai setiap hari.

3. Asingkan pakaian mengikut kod warna

Cipta satu kaedah yang boleh memudahkan anda untuk melihat pilihan warna pakaian yang anda miliki. Cara ini juga dapat mempercepatkan proses suai dan padan dalam memilih konsep pakaian harian.

4. Sediakan ruang untuk aksessori

Aksessori seperti tali pinggang, tas tangan, tali leher dan sebagainya hendaklah diasingkan di satu ruang mengikut kategori dan mudah untuk dijumpai. Gantung tali pinggang pada cangkuk dan susun tas tangan pada rak asing.

6. Susun baju anda

Pelbagai tip melipat baju dengan kemas boleh didapati di internet. Oleh itu, lipat dan susun baju menghadap bahagian yang terlipat untuk memudahkan anda mengeluarkannya daripada laci pakaian kelak. Pastikan juga semuanya tersusun mengikut kod warna. Ini dapat menjimatkan ruang dan juga masa anda dalam proses memilih pakaian.

7. Cipta satu sudut untuk capai dan gerak

Sudut capai dan gerak adalah untuk barang keperluan asas yang anda akan gunakan setiap hari. Contoh termudah untuk wanita ialah peralatan solekan.

Susun atur karpet cara yang betul dan salah. Sebelum membeli dan memilih karpet, pastikan anda tahu panduan susun karpet dengan sebaiknya. Sayang kalau karpet yang cantik, tapi tidak nampak menarik selepas disusun atur.

Langkah paling mudah untuk anda memberi nafas baru pada lantai kediaman anda ialah dengan membentang permaidani atau karpet. Selain itu, penggunaan karpet juga dilihat mampu mengubah persekitaran serta mood sesebuah ruang kediaman.

Bagaimanapun terdapat perbagai aspek perlu anda pertimbangkan sebelum membeli karpet. Berikut checklist untuk anda semak sebelum membuat pilihan.

RUANG
Karpet berbeza, untuk ruang yang berbeza. Anda perlu terlebih dahulu mengenalpasti aktiviti ruang dan cara penggunaannya. Pastikan karpet yang dibeli bersesuaian dengan ruang di kediaman.

SAIZ
Ukur, ukur, dan ukur sekali lagi, jangan main agak-agak je. Dengan mengukur dahulu saiz ruang sebelum membeli, anda akan dapat memastikan dimensi yang sesuai untuk ruang tersebut. Tidak terlalu kecil, tidak terlalu besar.

BENTUK
Anda tidak semestinya perlu beli karpet segi empat yang standard. Sebenarnya ada lagi bentuk karpet yang boleh disesuaikan mengikup ruang. Sebagai contoh, jika anda mempunyai meja makan bulat anda mungkin mahu karpet bulat yang lebih besar untuk diletakkan di kawasan itu.

WARNA DAN CORAK
Pertimbangkan kawasan permaidani dan persekitarannya. Permaidani adalah cara yang baik untuk menambah sedikit warna dalam sesebuah ruang selain mampu memberi personaliti kepada ruang tanpa ia kelihatan keterlaluan.

FIBER/MATERIAL
Terdapat material atau bahan berbeza untuk permaidani di setiap ruang berbeza. Semak penggunaan ruang dan pastikan ia selari dengan apapun material karpet yang anda pilih.

RUANG MAKAN:

RUANG TAMU

BILIK TIDUR

Kredit foto: Pinterest

Ruang dapur yang praktikal, selesa dan cantik tentunya menjadi idaman buat pemilik. Apabila dapur di kediaman menepati citarasa kita, baru lah seronok nak memasak untuk keluarga dan sahabat handai.

Jika kediaman milik sendiri dan mempunyai bajet, tiada salahnya berbelanja lebih sedikit untuk proses renovasi dapur. Tetapi bagaimana pula jika tinggaldi rumah sewa?

Menurut perkongsiannya di laman Kelab Kaki Deco Kaison, Ikea, Romantika, Eco dan Mr.DIY di Facebook Puan Diyana telah menerangkan secara terperinci bagaimana dia menghias dapur di rumah sewa dengan bajet yang terhad dan dengan keadaan dapur asal yang kosong. Jom kita semak satu persatu!

“Saya akan kongsikan susun atur dapur di rumah sewa saya yang juga tidak ada kitchen cabinet apatah lagi table top yang bertemakan dekorasi bajet ala ala farmhouse pula. Setiap PENERANGAN insyaAllah ada saya sertakan di caption gambar jadi saya mohon kawan kawan luangkan masa untuk baca dan fahamkan. Maaf sekiranya saya tak selalu ada masa untuk jawab soalan berulang. Semoga perkongsian & penulisan ini bermanfaat untuk semua terutama pada kawan kawan yang masih menyewa juga”

Semasa suami pindah ke rumah sewa ini, keadaan dapur beginilah – langsung kosong,yang ada cuma sinki. Saya cadangkan pada suami (ketika itu tunang) : “apa kata kita beli sahaja loose item yang perlu ikut keperluan dapur ?’’ – saya mulakan lakaran dan apa yang saya perlu cumalah tempat memasak, preparation area & unit penstoran. Orang lain waktu ini mungkin sibuk fikirkan barang hantaran tapi itu semua kami sudah selesaikan awal, apa yang kami perlu fikirkan adalah keadaan dapur yang berfungsi penuh selepas kahwin.
.
Dengan kawalan bajet yang ketat, saya yakin saya mampu siapkan keperluan dapur ini dengan bajet kurang dari RM 500 ! ‘’Biar betul ko ni dik bajet RM 500 satu dapur ni ?’’- mungkin itu lah yang ada di dalam fikiran acik acik dan akak akak sekalian. Sungguh, itulah anggaran yang hangus untuk peralatan utama yang saya gunakan :
• 2 Unit gas stove rack ( RM 70/each @ Shoppe)
• 4 Unit rak penstoran Hyllis saiz besar ( RM 49.90/each @ Ikea)
• 2 Unit rak penstoran Hyllis saiz kecil ( RM 39.90/each @ Ikea)
• Cat yang digunakan pula adalah cat lebihan dari ruang tamu
TOTAL : RM 419.40
Jadi misi perbelanjaan barangan asas saya berjaya !
*Tambahan lain seperti keperluan untuk membeli balang makanan di dapur, hiasan dinding, troli, para, skirting, kuali & periuk serta pinggan mangkuk berbeza bagi setiap isi rumah jadi, jadi bajet tambahan itu terpulang pada anda.

Inilah hasil dapur kami setelah kami berkahwin tiga bulan yang lepas. Saya cuba manfaatkan ruang dengan sebaiknya. Hasilnya,saya boleh katakan dapur ini hampir lengkap, saya ada :
• tempat memasak yang luas
• preparation area bersebelahan sinki
• rak susunan makanan kering
• rak khas untuk kitchen appliance
• rak khas untuk alatan mandian & cucian
• ruang khas untuk susunan pinggan mangkuk harian
• ruang khas untuk stok inventori makanan yang belum dibuka
• ruang khas untuk kuali & periuk
Bahkan beberapa perincian ringkas bagi menghidupkan mood ‘’farmhouse’’ di dapur. Meskipun tidaklah mewah, saya sudah cukup gembira dengan keadaan ruang dapur saya sekarang. Segala keperluan mencukupi dan terlihat sempurna bagi keperluan kami berdua.

Kitchen stove rack ini saya gunakan dua set dan diletakkan bersebelahan, satu saya jadikan tempat memasak dan satu lagi saya jadikan preparation area. Meskipun harganya cuma RM 70.00 satu, dibawahnya ada jaring yang membolehkan susunan periuk, kuali, kitchen utensils dan stok makanan kering yang belum dibuka. Tutupkan dengan skirting jadi semuanya akan nampak kemas dan teratur. Kain skirting pula hanya membaluti ruangan depan dan tepi rak, tidak di bahagian belakang bagi memudahkan kerja pembersihan. Kain ini dibeli pada harga yang sangat murah tidak sampai RM 50.00 pun kerana ianya kain ‘’reject’’ dari kilang tapi saya beli dan lihatlah hasilnya setelah siap dijahit. Upah jahit kain skirting begini pula dikira menggunakan kiraan kaki jadi harganya tidak sampai RM 100.00. Sungguh berbaloi pada saya.

Untuk hidupkan lagi konsep ala ala ‘’farmhouse’’ kononnya,saya tampal kepingan vinyl dari Eco Shop sahaja di atas table top supaya ada finishing rustic looks seakan kayu.Gam extra diperlukan agar kepingan vinyl tak lekang kerana air dan haba. Setakat yang saya guna, ianya tidak licin dan mesti dibersihkan terus selepas memasak.Option ini terpulang pada pilihan masing-masing, kalau nak plain besi sahaja tak ada masalah.

Rug tebal di lantai pula tidak digunapakai secara harian – hanya sesekali apabila tetamu datang berkunjung. Saya beli di lambakan bundle Pasar Rabu Ayer Hitam Johor, harganya cuma RM 40.00 dan sangat sesuai dengan tema dapur saya. Kainnya yang tebal, tidak licin dan saiznya juga besar. Info tambahan: Gunakan anti slippery pad tambahan sekiranya perlu pada bahagian bawah supaya rug setiasa kemas dan terletak elok, sentiasa pilih material yang tepat bagi mengelakkan risiko kemalangan & kecederaan di dapur

Bersebelahan dapur memasak disediakan troli beroda tiga tingkat dengan setiap satunya mempunyai fungsi tersendiri. Aras 1 diletakkan bekas bagi ‘’food garnishing’’—senang lepas masak boleh terus tabur, aras 2 bahagian plastik sampah dan aras 3 dimuatkan roll tisu dapur. Barangan ini pasti saja memudahkan kerja pembersihan semasa atau selepas memasak.

Penggunaan wallpaper jenis PVC berwarna putih di dapur adalah disengajakan kerana saya mahu backsplash ala rumah mat salleh. ‘’Tak susah ke nak bersihkan?’’—Sejujurnya tak ada masalah pun. Material PVC menjadikan semua kesan memasak senang dibersihkan, selepas siap kemaskan sahaja menggunakan kitchen wipes. Saya juga alert dengan post yang dimuatnaik oleh Public Health Malaysia yang menyatakan penggunaan wallpaper di dapur adalah tidak disarankan lebih-lebih lagi apabila peralatan elektrik dibalut.

Saya secara individu bersetuju dengan fakta ini kerana ianya melibatkan keselamatan seisi rumah. Suka saya suggestkan pada Tuan/Puan, pemilihan wallpaper yang lebih sesuai digunakan di bahagian backsplash biarlah sekurang-kurangnya dari material jenis PVC kerana ianya bersifat waterproof, oilproof dan heat resistance. Sekiranya mempunyai budget lebih dan masih mahu menggunakan wallpaper kerana tertarik dengan coraknya yang pelbagai, ada pilihan tempered glass di pasaran yang boleh dipasang pada backsplash namun kerja pemasangannya agak rumit dan memerlukan alatan khas seperti silicone glass sealent. Apa pun akhirnya,terpulanglah pada bajet dan pemikiran rasional anda.

Ketiadaan gas hood pula tidak menjadikan dapur saya berbau hapak kerana pengudaraanya baik. Tambahan pokok indoor jenis ‘Spider Plants’ (chlorophytum) di kawasan memasak pula sangat baik bagi ‘’air circulation’’ sesuatu ruang. Oleh itu, ianya sengaja disangkut sebagai ‘’air cleanser’’ semulajadi di dapur. Pasu tembikar berukir ringkas siap dengan tali yang menampung tumbuhan semulajadi ini saya beli di Bundle Serbaneka, harganya hanya RM 10.00. Berbaloi kan?

Tak ada almari dapur untuk simpan barang ? – Tak ada masalah ! Disebabkan tiada ruang penstoran, saya gunakan empat buah rak Hyllis bersaiz besar dari Ikea yang harganya RM49.90 satu.Saya ciptakan ruang seperti open pantry. Semua alatan memasak dan barangan kering seperti tepung,botol sos,kicap,beras serta rempah ratus saya susun mengikut kategori di situ.

‘’Elehh ko belum ada anak kecik boleh la dik, kalau anak akak habis terbalik dikerjakannya nanti’’—taip Kak A bukan nama sebenar pada ruangan komen. Mari saya beritahu, sebelum saya beli, saya akan study material ni kukuh ke tidak, di mana saya akan letak andai kata saya berpindah ke rumah sendiri nanti? Untuk makluman Tuan/Puan, Hyllis ni ketahanannya boleh menampung sehingga 25 KG setiap unit.Direka khas untuk kegunaan dalam dan luar rumah pula. Material jenis galvanized steel yang digunakan memang berkualiti dari review dalam dan luar negara yang saya baca. Di belakang Hyllis juga terdapat lubang kecil yang boleh di drill pada dinding misal kata takut rak ini terbalik.

Kak B pun menambah di ruangan komen,katanya : ‘’Macam mana kalau budak budak selongkar barang tu,kan dah berterabur ?’’— jangan risau, Ikea datangkan juga Hyllis ni dengan sarung (seakan baju) yang boleh dibeli berasingan sekiranya dirasakan perlu. Fuh penat explain. Okay mulai hari ini saya mohon semua undi saya sebagai jurucakap baru pada produk Ikea hahaha.

Pokok pangkalnya, cara sebegini mungkin tidak sesuai pada semua keadaan rumah. Suka saya ambil semula kata kata seorang ibu anak lima di group sebelah ” bila kita create rumah kita,ia sesuai dengan kita.Apa pulak buat rumah sesuai dengan org lain.” – jadi apa yang kita rasa sesuai, boleh buat. Tak sesuai, tinggal saja dan tak perlu buat.

“Eh rak ini bercahaya ke?”- Ya benar, mari saya ceritakan.Walaupun saya promote rak Ikea dan Shoppe di hampir setiap caption, saya takkan lupakan Eco Shop di mana segala-galanya idea deko kita sebagai rakyat marhaen boleh direalisasikan.

Di setiap tingkat rak Hyllis ini saya tambahkan lampu viral yang harganya cuma RM 2.10. Ianya akan melekat kukuh kerana ada alat penggantung (magnet& double sided pelekat Velcro) di belakang lampu. Beginilah keadaan rak di open pantry saya apabila semua lampu ditutup pada waktu malam. Terang kan ?

Ini satu idea yang pasti memudahkan kebanyakkan ibu-ibu di rumah. Meskipun tidak ada built in cabinet downlight, kita tak perlu lagi berdepan dengan masalah gelap dalam dalam kabinet bila malam,nak bancuh air pun tak nampak.

Ini ruangan sinki saya. Awas bawang rangers ! Sebelum taip apa apa, baca dulu ni dan buka minda anda ya. Kawasan sinki saya TIDAKLAH DIHIAS DENGAN JAMBANGAN BUNGA sebegitu pada hari biasa. Inilah yang kita namakan – for Instagram purpose hahaha. Selepas dah ambil gambar dan memberi effect farmhouse sink versi bajet yang saya inginkan, saya terus sun dried jambangan ini di luar rumah bagi kegunaan projek deko seterusnya iaitu di bilik tetamu. Saya beritahu awal awal, bimbang akak-akak semua tak faham apa motif bunga sejambak di situ, menimbulkan pertanyaan lalu meninggalkan komentar kurang enak untuk dibaca kemudian account anda akan di block oleh saya. Hahaha.

Baiklah, balik kepada cerita asal,kalau kawan kawan perhatikan dengan teliti,padanan rug di lantai saya samaratakan dengan warna langsir yang dibeli di Daiso sebanyak tiga helai, jadi harganya hanya RM 17.70.Di belakangnya ada dua keping day curtain yang dibeli di jualan longgok bundle berharga RM 2.00 sahaja. Jadilah tu tingkap ala-ala farmhouse versi bajet ciput. Pastikan juga langsir yang digunakan di dapur tidak dekat dengan kawasan memasak (sumber api), membolehkan pengudaraan serta pencahayaan yang baik dengan menggunakan material yang betul bahkan dilaraskan dengan labuh yang sesuai.

PS : Sekiranya ada bajet lebih/tinggal di rumah sendiri, pemilihan “blind curtain” lebih praktikal berbanding kain langsir untuk digunakan di dapur.

Peti ais pula tidak berada di kawasan dapur tetapi di ruangan ruang tamu kedua yang bersebelahan sahaja dengan dapur. Tidaklah menyusahkan bagi saya kerana saya selalu keluarkan terus bahan masakan dan dibawa ke dapur sebelum memulakan kerja memasak. Semua bahan untuk buat “rumah” di dalam peti ais ini saya beli di Eco Shop sahaja dan susun ikut apa yang ada…

Saya hack magazine holder RM 2.10 sebanyak 4 buah untuk dijadikan ruang isian makanan mengikut keperluan dapur saya. Bekas penstoran berpenutup yang bertangkai dibeli pada harga RM 2.10 pun saya gunakan untuk simpanan cili boh dan peeled garlic supaya baunya yang kuat tidak mencemari keseluruhan peti ais. Slim tray pula dari Eco Shop juga saya hack sebagai tempat simpanan produk tenusu atau soya seperti tempeh,tauhu dan sebagainya. Bekas tersebut boleh didirikan / dibaringkan mengikut kesesuaian ruang yang ada. Kesemua label sticker pun dibeli dari Eco Shop (satu pack ada 30 jenis sticker label kosong) pun berharga RM 2.10. Total yang perlu keluar bagi susunan yang teratur ? RM 16.80…kurang dari RM 20.00. Sayuran hijau dalam tray di bawah saya alaskan dengan drawer sheet jenis kalis air jadi tak merumitkan kerja pembersihan sekiranya ada sayur berakar/mejadi rosak sebelum penggunaan.Bila semuanya teratur, kerja memasak pun akan jadi lebih cepat.

PS: simpanan susu dan telur sebaiknya disimpan pada belah dalam peti ais,bukan di bahagian pintu kerana suhu sejuk disitu lebih konsisten dari seberang perubahan. Selalu ambil inisiatif untuk membaca dan tahu tentang keselamatan makanan kerana semuanya bermula dari dapur rumah kita sendiri.

Susunan ringkas bahan basah di dalam bekas berpenutup dengan label di ruangan sejuk beku. Meskipun ruang ini agak terhad, susunan begini mampu memuatkan seekor ayam, sebekas isi ayam, pelbagai bekas dengan isi haiwan laut seperti udang dan sotong, paru lembu, dua bekas ais krim berperisa dan daun masakan yang disejukbekukan. Sekiranya berkesempatan, susunan barang basah bagi portion sekali makan adalah lebih baik bagi proses nyahbeku.


Benarkah Menggoncang Dan Meniup Membantu Tanaman “Indoor” Lebih Subur?

Menyelenggara tanaman indoor bukan sekadar siraman dan membaja semata-mata. Ada teknik tambahan yang ramai tak tahu diperlukan oleh tanaman indoor bagi membantu tumbesaran tanaman di dalam rumah anda.

Melalu perkongsian di Better Homes & Gardens Australia, pertumbuhan tanaman lebih sensitif dengan muzik yang dimainkan di dalam rumah.

Selain itu juga, tidankkan anda menyentuh lembut tanaman dapat merangsang pertumbuhan tanaman. Tekni ini di berinama Thigmomorphogenesis. Teknik sentuhan lembut atau Thigmomorphogenesis dikatakan memberi stimulasi seakan tiupan angin, hujan dan seperti sentuhan haiwan. Ini menjadikan tanaman indoor anda seolah-olah berada di persekitran semulajadinya

Kesan Thigmomorphogenesis terhadap tanaman adalah seperti meningkatkan penghasilan Chlorophyll, meleabrkan diameter batang pokok dan mengelakkan daripada batang tanaman tumbuh mengurus dan meninggi

Memiliki laman sudah pastinya menjadi impian semua, tetapi tidak semua ingin manfaatkan tanah yang ada. IMPIANA teruja dengan hasil guru yang tinggal di Melaka ini yang cukup rajin dan kreatif. Beliau mampu menghasilkan laman di kediamannya tanpa mengupah orang. Hebatkan. Inilah yang boleh dijadikan inspirasi. Bijak menghasilkan sesuatu yang kelihatan cukup sempurna.

Cikgu Hanafi yang di kenali sebagai nama Sean John di dalam laman Facebooknya telah berkongsi hasil mengyiapkan laman di kediaman jenis Semi-D satu tingkat dengan keluasan landskap lebar 5’x8′ dan panjang 6’x18′. Kelengkapan atau hiasan laman ini semuanya di beli sendiri di nursery berhampiran Taman Merlimau, Melaka.

Jom kita tengok hasil kreatif Cikgu Hanafi:

Zaman nenek moyang kita dahulu mana ada racun serangga yang dijual secara meluas di pasaran seperti sekarang ni. Akan tetapi, tanaman mereka tetap optimum dan kurang masalah. Apa yang mereka lakukan? berikut adalah 4 masalah serangan serangga yang diselesaikan dengan amalan mampan. Hanya guna bahan-sekitar kita sahaja. Rugi kalau tak cuba.

MASALAH 1: CACING KUBIS

Bahan: Tepung naik sendiri
Cara: Masukkan tepung ke dalam beg kertas, kemudian buat lubang kecil sebesar hujung jarum pada beg berkenaan. Taburkan tepung tersebut ke atas tumbuh-tumbuhan yang diserang pada awal pagi, Ini kerana awal pagi merupakan waktu paling aktif cacing memakan tumbuhan. Apabila suhu meningkat, tepung ‘naik sendiri’ yang melekat pada badan cacing akan menyebabkan ia membengkak dan mati.

MASALAH 2: SERANGAN SIPUT

Bahan: Air dan ammonia
Cara: Campurkan air dan ammonia kemudian sembur pada siput. Air ammonia ini akan mengecutkan siput dan dalam masa sama, baik untuk tumbuhan kerana ia memberi sumber nitrogen
Alternatif: Bancuhkan kopi pekat – 10 sudu serbuk kopi untuk secawan air dan sembur sekitar tumbuh-tumbuhan atau atas daun. Kafein adalah pembunuh siput!

MASALAH 3: SERANGAN ULAT PADA AKAR POKOK

Bahan: Ubi kentang
Cara: Potong kentang dan letakkan sekitar akar pokok. Biasanya ulat akan beralih dari akar ke kentang kerana ulat lebih gemarkan akar dari jenis umbisi yang lazat. masa ni amat sesuai untuk memberi semburan racun pada ubi kentang tersebut untuk memusnahkan serangga tadi. Alternatif: Boleh gantikan kentang dengan lobak merah atau lobak putih.

MASALAH 4: KUTU DAUN, TERITIP DAN LALAT PUTIH

Bahan: Minyak daun semambu (Neem Oil)
Cara: Semburkan pada daun
Alternatif:
* Ekstrak daun semambu.
Cara membuatnya campurkan 2kg daun neem yang sudah ditumbuk lumat bersama dengan 30 gram sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

* Ekstrak bawang putih
Campurkan 100 gram bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1:200

Terbaru, LAMAN Impiana jumpa satu lagi perkongsian dari sahabat dari Thailand yang menggunakan redbull dan belacan sebagai penggalak akar untuk menyemai buluh manis. Campuran penggalak akar hanya menggunakan 1 sudu belacan dan 2 sudu Redbull atau sebarang air tonik.


7 ’Trick’ Rumah Sempit Yang Di Hias Sehingga Kelihatan Mewah

3. Anda boleh gabungkan dua warna pada dinding anda untuk kelihatan lebih berkarakter.

4. Untuk ruang tamu yang sempit, anda disarankan tidak meletakkan terlalu banyak perabot. Ia supaya ruang tamu anda tidak sesak dengan perabot.

5. Untuk pemilihan sofa dan juga meja, anda tidak perlu memilih ukuran yang besar. Pilih sahaja meja serta sofa dengan ukuran kecil unutk menjadi alternatif dekorasi diruang tamu minimalis anda. Jangan lupa untuk menambah bantal kecil dengan pilihan warna yang berkilat untuk menambahkan kesan mewah pada ruang tamu.

6. Agar ruang tamu kelihatan lebih hidup, anda boleh meletakkan sebuah pasu bunga yang berisi bunga segar atau artifikal di salah satu sudut ruang tamu anda.

7. Untuk pamirkan koleksi barangan kesayangan anda, gunakan rak bertingkat yang bersesuaian. Ia mampu menjimatkan penggunaan ruang berbanding menggunakan almari.

Penggunaan kayu dalam struktur rumah sangat banyak dilihat tidak kira pada kediaman lama mahupun yang baru. Walaupun pada mulanya rumah kayu nampak kukuh, menarik dan klasik, perlu diingat bahawa sifat kayu boleh berubah bergantung pada faktor cuaca ataupun rapuh dimakan anai-anai. Jadi, pemilik rumah kayu haruslah lebih peka dan teliti menyelenggara kediamana masing-masing supaya tetap kekal utuh.

Ketika dalam proses merancang, pemilihan jenis kayu adalah hal yang paling penting kerana ia bakal mempengaruhi kos pembiayaan, penyelenggaraan dan kos baik pulih rumah yang ingin dibina kelak. Jenis-jenis kayu seperti kayu jati, kayu merbau, kayu meranti merah dan kayu cedar adalah antara spesis yang mejadi pilihan pengguna kerana sifat yang keras dan kukuh. Walaupun telah berjaya memilih jenis kayu yang sesuai, anda tetap perlu melakukan pemeliharaan supaya kayu struktur tersebut tetap kukuh dan tahan lebih lama.

Ada beberapa faktor yang boleh mempengaruhi kekuatan dan ketahanan rumah kayu, antaranya ;

Pengaruh Cuaca

Kayu yang lama terdedah kepada cuaca tidak menentu terumamanya kawasan yang beriklim lembab akan menyebabkan kayu cepat rosak dan mengembang kerana kayu boleh menyerap air dan sifat ini lama-kelamaan akan memudaratkan struktur rumah. Selain itu, jika dibiarkan tanpa rawatan, kayu yang terdedah kepada kelembapan juga boleh menjadi lapuk dan berbau hapak. Lebih parah lagi sekiranya udara mengandungi bakteria atau hama menjangkiti kayu dan membenarkan pembiakan lumut pada kayu yang terlindung dari cahaya matahari.

Serangan Serangga atau Haiwan Perosak

Lipas, tikus dan anai-anai adalah antara musuh utama kayu. Anai-anai contohnya, memang menyukai tempat gelap yang lembab dan tinggal dalam satu kumpulan yang besar. Saiznya yang halus menyukarkan lagi pemilik untuk menyedari yang rumah telah diserang perosak ini. Begitu juga dengan tikus yang akan menggigit kayu sehingga sudah berlubang, barulah tuan rumah sedar akan perbuatan makhluk perosak yang amat menyakitkan hati ini.

Beban Tanggungan

Bebanan yang tidak sesuai dengan ketahanan kayu akan menimbulkan kesulitan kelak apabila kayu sudah mula melengkung dan membengkok sehinggalah patah. Perkiraan ukuran dengan beban harus dilakukan dengan tepat dan teliti terutamanya untuk bahagian tiang ataupun rangka rumah.

Rawatan Sesuai Untuk Rumah Kayu

Rumah kayu sememangnya memerlukan penjagaan yang amat rapi dan akan mengambil masa yang lama serta belanja yang banyak. Tetapi sekiranya dilakukan dengan kerap dan betul, banyak yang dapat dijimatkan. Jadi ikuti tips penjagaan dibawah agar rumah kayu anda kekal cantik dan kuat.

Rawatan Rutin :

Rawatan Berkala :

Rawatan berkala atau bermusim perlu dilakukan bagi mengelakkan kerosakan major yang akan menggugat keutuhan rumah kayu. Jadi pastikan anda lakukan perkara-perkara ini apabila tiba waktunya. Panggil golongan profesional yang lebih arif jika anda tidak pasti cara yang betul untuk proses penyelenggaraan ini.

Apabila pakaian seperti baju dan seluar yang berwarna sudah diguna pakai dalam satu jangka tempoh masa yang lama, sudah pasti warna pada fabrik pakaian anda sudah kian menjadi pudar dan lusuh.

Meski warna pada fabrik tersebut telah menjadi pudar dan tidak lagi seperti asal, adakalanya pakaian ini masih berada dalam keadaan baik dan masih lagi boleh diguna pakai.

KIni, ada satu rahsia dan kaedah yang boleh anda lakukan bagi mengembalikan warna pada fabrik pakaian anda yang sudah lusuh kembali berseri seperti baharu.

Apa yang cuma anda perlu lakukan adalah hanya mencuci pakaian tersebut dengan sabun pencuci ‘ajaib’ keluaran jenama Perwoll Renew ini.

Sabun pencuci ‘ajaib’ ini dipercayai berkesan untuk mengembalikan fabrik pakaian yang sudah lusuh dan pudar kembali berseri dengan hanya satu cucian sahaja.

Foto: Facebook Pemburu Tiket Murah

Bergantung kepada jenis material kain langsir tersebut sama ada ia boleh dibasuh dengan mesin basuh ataupun tidak. Sebagai contoh, material kain langsir yang lebih ringan adalah sesuai untuk pembasuhan di dalam mesin basuh manakala jenis material berat, tidak digalakkan. Berikut ialah teknik – tekniknya;

1. Jika mesin basuh anda dilengkapi dengan kitaran basuhan untuk fabrik lembut, pilih untuk menggunakan sistem itu. Jika sebaliknya, pilih penggunaan kitaran cool wash ataupun slow spin.

2. Tuangkan pencuci fabrik harian anda di dalam mesin basuh lebih kurang dua penutup.

3. Sekiranya kain langsir terlekat kotoran degil, sebelum membasuh dengan menggunakan mesin basuh rendamkan terlebih dahulu kain langsir lebih kurang 15  – 30 minit di dalam sebatian baking soda dan cuka putih. Kemudian bilaskan kain langsir dan masukkan ke dalam mesin basuh.

4. Jika anda bimbang kain langsir merenyuk, jangan ambil risiko membasuhnya dengan menggunakan mesin basuh. Lakukan dengan basuhan tangan sahaja.

5. Untuk mengekalkan langsir yang cantik dan bebas bau yang kurang menyenangkan, gunakan vakum ataupun berus lembut untuk menyingkirkan habuk dan kotoran. Serta semburkan dengan haruman fabrik.

10 TIP LANGSIR DARI IMPIANA

1.Sheer curtain anda menjadi kelabu? Jangan bimbang, rendam sahaja langsir anda dan biarkan semalaman. Kemudian basuh dan bilas seperti biasa. Jika keadaannya masih agak kekuningan disebabkan oleh kesan kimia cahaya matahari, tukarkan fungsinya kepada hiasan katil seperti kelambu atau pembahagi ruang. Paling penting dengan cucian sempurna ia bukan sahaja berbau wangi dan segar, malah bersih serta masih boleh dikitar semula.

2.Kucing anda semburkan ‘haruman’ pada langsir anda? Jangan panik! Anda boleh rendamkan bahagian yang terkena semburan kencing kucing anda itu sahaja atau memilih untuk merendamkan keseluruhan langsir. Sebelum merendamkannya ke dalam cecair cucian, sapukan bahagian yang terkena semburan kencing kucing anda dengan ubat gigi. Biarkan dalam sejam dua. Kemudian terus merendam ke dalam cecair pencuci agar bau kencing kucing hilang, malah tidak boleh dihidu oleh kucing anda.

3.Bagi langsir yang menggunakan kain tebal, anda boleh menggunakan bulu yam atau fabrik pembasmi habuk. Anda boleh lap debu atau habuk yang melekat pada langsir. Lakukan seminggu sekali terutamanya jika anda menetap di kawasan bandar. Manakala bucu langsir pula boleh disedut dengan menggunakan penyedut hampagas. Ada kalanya debu-debu seumpama inilah yang menjadikan fabrik nampak kotor dan kelabu terutamanya bagi anda yang memilih fabrik daripada jenis renda kasar.

4.Bagi yang menggunakan renda, anda juga boleh merendam seketika dengan air panas bersama serbuk pencuci agar rongga jalinan terbuka dan membebaskan kotoran pada celah-celah jalinan benang.

5.Awas! Jika anda menggunakan fabrik sheer halus yang eksklusif, pastikan anda menggunakan mesin basuh daripada cucian lembut supaya ia tidak merosakkan kain.

6.Pastikan anda hanya mencuci langsir sahaja di dalam satu bekas cucian terutamanya jika anda membasuh langsir yang berwarna gelap. Ini bagi mengelakkan warnanya tidak berbelak atau luntur .

7.Anak anda suka menepek gula-gula getah pada langsir? Tentu anda sakit hati bukan? Tenang ya! Anda boleh terus menggosok gula-gula getah tersebut dengan air batu sehingga keras. Kemudian anda boleh menariknya dengan mudah.

8.Jika langsir anda mempunyai tiga panel, anda boleh menukar bahagian panel yang anda mahu dan gantikannya dengan fabrik baharu yang bersesuaian terutamanya di bahagian bawah yang selalunya lebih kotor daripada bahagian atas.

9.Elakkan membasuh swag dengan mesin basuh terutamanya jika anda menggunakan swag daripada jenis satin polos. Ini boleh menjadikan juraian kain langsir anda berkedut dan amat payah untuk anda menggosokkannya nanti.

10.Bagi yang memilih langsir klasik, tali ikatan dengan tassel jangan dibasuh dengan menggunakan mesin basuh. Seandainya kotor, memadai dengan merendamkan tassel tersebut semalaman. Gunakan berus gigi terpakai untuk menyental lembut segala kekotoran jika perlu.


10 Petua Ringkas Bina “Kitchen Garden” Untuk Newbie Yang Nak Cuba Sendiri

Kitchen Garden ataupun di dalam Bahasa Malaysia nya Taman Dapur juga dikenali sebagai potager atau kailyaird (Scotland), adalah ruang tanaman yang berasingan dari seluruh laman di kediaman.

Kecil, menarik, dan praktikal. Sudah tentu ramai pemilik kediaman kini sudah mempunyai kesedaran untuk menjadikan ruang balkoni atau pun ruang laman sebagai tempat untuk mereka bercucuk tanam sayur-sayuran.

Sebenarnya ia tidak memerlukan ruang yang banyak pun, ini kerana kebanyakkan jenis sayuran boleh ditanam di dalam pasu. Contohnya tanaman seperti pandan, kunyit, kobis, cili dan sebagainya. Bagi newbie yang mahu mula berjinak-jinak untuk tanam sayur, disini IMPIANA kongsikan tip mudah sebelum anda mula.

Ruang makan selalunya menjadi tumpuan kedua selepas ruang tamu. Biar pun hanya dihias dengan set meja makan dan kerusi, tetapi itu bukan penyudah untuk kita menata hias ruang ini agar lebih megah dan nampak berseri. Malah selalunya dengan pencahayaan sempurna seumpama inilah yang menjadikan ruang makan nampak menyenangkan lagi hebat dipandang.

Jika dahulu lampu gantung merupakan lampu wajib ada di ruang ini. Ruang makan nampak lebih menarik, fokus dan makanan juga nampak cukup menyelerakan dengan biasan cahaya warm dan elegan. Namun kini pereka menukar reka bentuk lampu tersebut kepada chandelier agar tampil lebih dramatik dan mewah.

Cuma bila disebut chandalier, pelbagai rekaan yang lebih kemas dan moden boleh disuai padan. Selaras dengan rekaan ruang makan tersebut. Bulat, empat segi atau tampil klasik mahu pun pengaruh budaya antarabangsa. Semua boleh dihubung kait dengan pemilihan lampu chandalier anda.Tidak perlu terlalu berjurai panjang . Cukup dengan bentuk yang melengkapkan tata hias di ruang ini. Simple-simple sahaja di IMPIANA.

Dinding rumah merupakan elemen yang penting untuk sebuah rumah. Anda harus mengenalpasti keadaan dinding rumah anda. Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Disini IMPIANA ingin berkongsi sedikit tentang jenis-jenis kerosakan yang biasa berlaku pada dinding kediaman anda.

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah :

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

Cuba letakkan tangan anda pada dinding dan gerakkan pada sepanjang dinding. Adakah anda dapat rasakan seumpama tedapat alunan pada dinding rumah anda? Jika ya, bermakna dinding rumah anda ada masalah ini.

Masalah ini biasanya berpunca daripada tukang plaster / lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

Dua kesan yang berbeza disini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada disebalik plaster. Mungkin kalau kita pecahkan lapisan plaster, banyak lagi kerosakkan yang boleh kita nampak.

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.


6 Bulan Tak Dibayar Gaji, Lelaki Ini Nekad Bertani Sara Keluarga Tanpa Sebarang Bantuan Kewangan

Dalam zaman ekonomi yang tak menentu ini, ramai yang terkesan terutamanya bagi mereka yang makan gaji. Ada yang di buang kerja dan ada pula masih bekerja berbulan lamanya tapi tidak  di bayar gaji langsung.

Nak tahu macam mana usahawan tani ini boleh berjaya? Jom kita ikuti rentetan perjalanan usaha yang dilakukan.

1) Tahun 2008/09 company tempat saya bekerja ada masalah, hampir 6 bulan tak dapat bayar gaji, jadi saya mengambil inisiatif untuk menampung keluarga melalui pertanian.

2) Mula menanam belakang rumah, 50 pokok. Dah ada sikit ilmu dah berangan nak buka kebun. Pegi sana sini cari funder daripada agensi kerajaan, buat paperwork bagai, 1 SEN TAK DAPAT. Jual apa yang ada untuk buat modal tanam pokok di kampung.

3) Pindah balik kampung tanam 500 pokok dengan modal hasil jualan barang-barang sendiri. Dari situ mula yakin sikit, jadi nak buat lagi besar.

4) Pindah ke Sg Ramal, kongsi modal dengan 2 orang rakan lagi, tanam 2000 pokok. TERLINGKUP.

5) Sambung kerja pejabat sebab dah susah sangat masa tu dan pasang niat nak kembali jadi petani satu hari nanti. Dalam masa yang sama buat online trading barang-barang fertigasi & pertanian.

6) 2011/12 dapat menyewa kedai dengan sewa RM193 sebulan, keluasan lebih kurang saiz kontena 20×10. Mula buat trading barang-barang pertanian, modal sendiri juga hasil jual barang-barang persendirian. MASIH LAGI TIADA BANTUAN KERAJAAN ATAU AGENSI.

7) 2013/4 Pergi sana sini lagi dengan paperwork, supporting document bagai mintak bantuan daripada MTDC, SME CORP, BIOTECH. MASIH LAGI TAK DAPAT 1 SEN PUN. Dengan modal sendiri kami kembali menanam di tanah yang sama di Sg Ramal. Keluasan 3 ekar, kayuh perlahan-lahan..tambah sikit-sikit.. tanam POKOK TIN.

8) Di pendekkan cerita setelah jatuh bangun, tergolek lebih kurang 3-4 kali, sekarang ni saya mengusahakan :

a) 3 kebun pokok tin + 1 dalam progress (total +-5000 pokok tin)
b) 3 cawangan kedai pertanian di Seri Kembangan, Kajang dan Kota Kinabalu, Sabah
c) 3 Pusat latihan pertanian
d) 1 pusat pemprosesan produk hiliran berstatus HALAL diiktiraf JAKIM
e) 3 Produk hiliran kami dah masuk ke BRUNEI dan insyaAllah pasaraya awal tahun depan.

MASIH LAGI MENANAM BELAKANG RUMAH, dan  MASIH LAGI TIADA BANTUAN KERAJAAN ATAU AGENSI.

Tiada shortcut nak berjaya. Kerja keras dan tawakal lah banyak-banyak pada nya

Sumber: Fahmie Abu Bakar

Sekarang, jarang betul nampak generasi muda mengulam kan? Kalau makan ulam pun gaya orang putih iaitu dengan salad. Orang terdahulu dari kita boleh jadi sihat antara puncanya ialah pengambilan ulam-ulaman tempatan. Setiap jenis ulam tempatan ni ada khasiatnya tersendiri. Terpanggil dengan kenyataan yang disiarkan oleh penulis buku Nota Parenting Ohsem menggalak ibu bapa untuk makan kacang botol, LAMAN Impiana nak selidik lah apa khasiat lain yang terdapat di dalam kacang botol.

Kacang botol boleh dimasak atau dijadikan ulam. Tapi, dalam banyak-banyak ulam, kenapa Taufiq Razif tekan kacang botol?
Nampak je cikai, hodoh dan murahan tapi khasiat kacang botol ataupun nama saintifiknya Psophocarpus Tetragonolobus sangat banyak!
Sangat tinggi Vitamin C. Kira-kira 18.3 mg Vitamin C dalam 100 gram kacang botol ni. Nak anak kita kulit cantik ke sistem imun yang kuat ke boleh la bagi anak kita makan kacang botol ni.

Protein 100 gram kacang ni pun melebihi protein yang ada di dalam 100 gram soya! Lagi berkhasiat kalau dicicah dengan budu. Sedap pun dapat, khasiat probiotik untuk kesihatan usus anak kita pun dapat!

Antara lain khasiat yang terkandung di dalam kacang botol adalah seperti:

1. kacang botol muda mempunyai banyak kalsium,besi dan vitamin A.
2. Mempunyai banyak protein.
3. Daunnya mempunyai 5-7% protein, vitamin A, vitamin C dan garam galian.
4. Kandungan asid amino kacang botol adalah sama dengan kacang soya.
5. Kacang botol dapat mengubati serangan demam campak.
6. Akar kacang botol dapat mengubati penyakit vertigo.
7. Air bancuhan daun kacang botol dapat digunakan untuk mencuci mata yang bengkak dan bisul yang bernanah.
8. Daun kacang botol ini juga boleh dimakan untuk mengubati ulser kulit.
9. Mengandungi 30% kandungan karbohidrat.

Sempena Hari Raya yang sudah hampir tiba, kalau nak rasa #Betulbetulraya datanglah ke Karnival Karangkraf pada 1-3 Jun 2018 di Kompleks Kumpulan Media Karangkraf Seksyen 15, Shah Alam Selangor bermula jam 2.00pm-2.00am. Ada pelbagai aktiviti #betulbetulbest dan jualan barangan raya yang #betulbetulviral daripada 50++ jenama online terkenal tau!

PENGHARGAAN: Nur Amirul Nur Azmi

Terdapat pelbagai penyakit yang dihidapi oleh pokok cili. Kebanyakkan penyakit yang menyerang berpunca daripada virus, bakteria dan fungus. Sedar-sedar je pokok sudah bermasalah dan kritikal. Jadi, langkah untuk membasmi dari sebarang serangan penyakit perlu dilakukan dari peringkat awal penyediaan tapak tanaman.

Walaubagaimanapun, itu bukan jaminan pokok cili anda tidak diserang penyakit langsung. Antara penyakit yang menyerang tampa kita perasan dengan mata kasar adalah  Choanephora cucurbitanum. Nak tahu cara untuk mengawal dan merawatnya, jom kita baca artikel yang telah dikongsi oleh Nur Amirul Nur Azmi.

Kali nie saya nak share tentang penyakit hawar pucuk (Choanephora cucurbitanum).. Penyakit pokok ni kena dekat rakan fb saya yg bertanyakkan tentang penyakit ini..

Tanda tanda serangan hawar:

Kaedah kawalan:

Kalau cara penggunaan racun kulat kimia saya boleh cadangkan beberapa jenis. Tapi terpulang pada anda nak ikut atau pun tidak.

Kajian demi kajian telah dilakukan oleh Dr Ghani dan dibukukan oleh beliau tentang bagaimana tumbuh-tumbuhan ini mampu mengatasi pelbagai masalah penyakit kronik seperti darah, tinggi dan juga diabetes. Malah menurut statistik, terdapat 30% daripada rakyat Malaysia yang menghidap penyakit tekanan darah tinggi yang merupakan pembunuh senyap dan paling digeruni ia mampu membuatkan seseorang diserang strok secara tiba-tiba.

Cara-cara menghasilkan teh pegaga untuk penyakit darah tinggi


Jubin Tandas Bersinar Seperti Baru! Ikut Tip Mudah Perkongsian Ahli Kimia Ini

Pernah tak ada perasaan “harap-harap dia tak nak tumpang tandas” ketika ada tetamu yang datang berkunjung ke rumah? haa mesti takut dan segan jika tetamu lihat tandas yang kotor dengan lantai berlumut kan.

Kebersihan tandas merupakan salah satu perkara yang amat leceh untuk dikekalkan. Kalau tidak dicuci sekurang-kurangnya seminggu sekali, memang lain rasanya. Lebih-lebih lagi buat para ibu yang cukup sensitif dengan segala kotoran yang terdapat dalam kediaman.

“Seorang rakan ‘tag’ saya pada post yang meminta cadangan cara membersihkan kaca bilik mandi yang dipenuhi noda setelah banyak petua dan cara yang dilakukan tidak berjaya.
Saya tiada pengalaman membersihkan cermin kaca di bilik mandi. Yang biasa saya bersihkan ialah jubin dinding kamar mandi.

Namun disebabkan punca kotoran pada cermin adalah sama dengan dinding jubin kamar mandi iaitu sabun, kerak air dan juga aktiviti bakteria, maka mungkin cara saya ini boleh membantu. Cuma harus dipastikan bahan bina (material) dinding itu kaca sebenar. Kalau plastik, takut menggerutu pula sebab terhakis di permukaan.

AMARAN: Cara ini adalah untuk mereka yang berani dan cermat!

CARANYA:
Tuangkan cecair peluntur Clorox dalam bekas yang boleh menghasilkan droplet aerosol (seperti gambar di bawah) dan spray pada permukaan dinding tiles atau kaca yang kotor. Lagi berkesan jika permukaan adalah kering. Kemudian, tinggalkan selama beberapa jam atau lebih baik semalaman.
Esok pagi bangun, masuk bilik mandi, pasti bersih berkilat. Jika masih lagi ada bau clorox, boleh siram dengan air shower atau air paip, dan jika kurang berkilat, boleh lap dengan kain.
Cara ini sangat sesuai untuk mereka-mereka yang tidak suka MENYENTAL. Boleh juga digunakan untuk membersihkan tub mandi, sinki atau mangkuk tandas. Contoh untuk mangkuk tandas, spary keliling mangkuk tandas dan tinggalkan semalaman. Jika masih lagi berbaki noda, bolehlah disental sedikit dengan berus tandas.

PERHATIAN:
1) Cecair peluntur bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.
2) Sila tutup mulut dan hidung dengan kain atau topeng yang mampu menghalang bau cecair peluntur dihidu kerana ianya mudah meruap dan boleh menyebabkan komplikasi pernafasan. Pakai goggle atau cermin mata untuk mengelakkan titisan aerosol terkena mata.
3) Saya gunakan botol aerosol spray supaya senang kawal jumlah clorox yang digunakan, senang nak spray bahagian yang kita mahukan dan lebih jimat. Paling PENTING, jika bekas masih lagi berisi, letak label dan jauhkan daripada kanak-kanak. Kang mereka main ‘spray spray’ pula.
4) Elakkan melakukan cara ini dengan kerap, terutamanya pada permukaan yang diperbuat daripada porcelain kerana ada potensi terhakis. Ingat, ini adalah kaedah untuk menghapuskan kotoran degil!”

Selamat mencuba!

Masih ingat akan filem ‘Crazy Rich Asians’? Henry Golding yang menjadi kegilaan saat itu. Sebalik itu rumah yang menjadi pengambaran filem tersebut terletak di Country Heights, Damansara.

Bukan jalan cerita sahaja yang membuatkan penonton mengilai pelakon dalam filem ‘Crazy Rich Asians’. Tetapi lokasi pengambaran serta kemewahan kediaman yang penuh dengan nilai estetika yang cukup tinggi membuatkan ramai tertanya di manakah terletaknya lokasi rumah yang dipaparkan.

IMPIANA juga teruja melihat kediaman yang diberi nama Be-Landa ini yang membuka mata jauh dari sentuhan kediaman kebanyakan selama ini. Lokasi kediaman ini sudah cukup mengatakan rumah ini adalah sebuah rumah agam yang cukup eksklusif.

Binaan rumah di cerun 34 darjah yang dramatik menghadap hutan simpan, rumah Be-landa adalah latihan untuk “berkawan” dan bukannya “menakluki” rupa bumi. Titik permulaan adalah untuk menetapkan jumlah minimum tanah rata yang diperlukan untuk rumah itu berfungsi.

Arkitek dan kontraktor dalam menjayakan kediaman ini menarik garis untuk dinding penahan untuk memasukkan kawasan rata bagi meletakkan kenderaan, pintu masuk utama yang bersebelahan dengan ruang dapur pada aras yang sama

Keseluruhan ruang yang digabungkan menjadi tiga Pavilion dengan pelbagai hubungan dengan dinding datum; Pavilion 1 sepenuhnya “di atas tanah” di dalam kawasan tanah rata; Pavilion ke-2 terletak separuh di atas tanah, dan separuh tergantung di atas cerun di atas tiang; dan akhirnya Pavilion Ke-3 sepenuhnya berlegar di atas cerun pada pilotis yang diakses melalui jambatan kaca.

Bukan calang-calang arkitek yang berjaya merialisasikan kediaman Be-Landa ini.

Apabila masuk, terdapat unsur kejutan apabila rumah itu terbentang. Ruang Legar menampilkan pemandangan tinggi terus ke hutan simpan merentasi lembah, dibingkai oleh Pavilion ke-2 & ke-3.

Ruang tamu tepi kolam paling rendah digunakan sewaktu pengambaran tersebut di tempat di mana para wanita berkumpul untuk belajar Alkitab dan minum teh.

Secara keseluruhan di seluruh rumah, hubungan antara ruang dialami secara menegak dan bukan secara mendatar, dengan jumlah tujuh tangga mengikat ruang bersama. Walaupun berada di tingkat paling rendah di rumah, kawasan kolam mengekalkan rasa terapung karana berada di atas lapan meter di atas kontur yang tidak tersentuh di bawah, dengan pemandangan puncak pohon dan angin hutan yang lapang, platform untuk menikmati kawasan tropika yang terbaik.

Menarik bukan kediaman ini. Pastinya anda terngaga melihat sentuhan kediaman ini.

Arkitek: 29 Design

Keluasan Rumah : 8000 kaki persegi

Bagi anda yang mempunyai barangan perabot yang diperbuat daripada kayu rotan misalnya, sudah pasti ingin mengetahui bagaimana cara dan kaedah yang betul untuk membersihkannya.

Jangan ada yang tidak tahu, anda seharusnya membersihkan perabot yang diperbuat daripada kayu rotan ini dengan cara yang betul supaya jangka hayat barangan perabot ini dapat tahan lebih lama.

Jadi, dalam segmen Tip Impiana episod kali ini kami kongsikan bagaimana cara dan kaedah yang betul untuk membersihkannya perkongsian bersama oleh Puan Zulaikha, pengasas dan pemilik jenama barangan rotan, Booming Plus.

Sekiranya anda ingin mengetahui lebih lanjut bagaimana caranya untuk membuatkan dekorasi ruang dalaman rumah tampak lebih moden? Anda boleh tonton video penuh pada pautan di bawah;

‘Pop!’ Jika anda terdengar bunyi ini sewaktu memasang plug perkakas elektrik kepunyaan anda, ini bermakna fius pada plug barangan elektrik anda telah pun rosak dan perlu dibaiki.

Ada di kalangan anda yang sedang atau pernah mengalami situasi sedemikian sebelum ini? Tahukah anda, ada cara mudah untuk membaiki fius pada kepala plug anda yang telah meletup dan sudah rosak? Mari sini bersama IMPIANA bagaimana untuk membaikinya!

Dalam episod Tip Impiana bersama Sis Letrik, kami tampilkan Cik Aqilah, pengasas dan pemilik Aiszzy Electronics Enterprise untuk berkongsi tip dan cara mudah untuk membaiki fius pada kepala plug dengan cara yang mudah.

Apa yang cuma anda perlu lakukan adalah untuk mengantikan atau fius yang telah rosak lalu ditukarkan dengan fius yang baharu. Anda boleh sahaja mendapatkan barang alat ganti tersebut di mana-mana kedai elektrik atau hardware berdekatan dengan anda.

Sekiranya anda ingin mengetahui bagaimana caranya untuk membaikinya, anda boleh tonton video penuh pautan di bawah;


6 Air Fryer Berjenama Dengan Bajet Bawah RM150

Penggunaan barangan elektronik ‘Air Fryer’ ini bukanlah satu keperluan tetapi sekiranya ia ada sudah pasti akan memudahkan kerja anda di dapur. Misalnya, anda mahu memasak makanan yang bergoreng seperti nugget, kentang, ayam panggang dan sebagainya memang mudah menggunakan ‘Air Fryer’ ini.

Mungkin ada segelintir di kalangan anda yang beranggapan barang elektronik ini susah untuk dimiliki oleh kerana harganya yang ‘mahal’ tetapi pada hakikatnya tidak sama sekali.

Bagi anda yang ingin memiliki ‘Air Fryer’ dengan bajet yang terhad, kini anda tidak lagi perlu berasa bimbang kerana ada beberapa ‘Air Fryer’ berjenama dan berkualiti yang boleh anda miliki dengan harga sangat murah.

Meski harga yang dijual murah, kesemuanya selamat untuk digunakan serta mendapat kelulusan daripada SIRIM dan yang paling penting sekali ada jaminan.

Jadi mari kita lihat senarai ‘Air Fryer’ berjenama yang dijual dengan harga bawah daripada RM150.

Monda (RM114)

MMX (RM118)

Giselle (RM130)

Cornell (RM137)

Khind (RM149)

Simplus (RM149)

Sumber: Facebook Rizal Hakimm Punyer

Tempoh PKP kalai ni sungguh panjang. Mengintai Laman Facebook, Impiana nampak banyak perkongsian rakan-rakan dekor yang berja “makeover” kediaman hasil DIY sendiri. Walaupun kedai menjual alatan menukang tak beroperasi, ia bukan halangan kerana zaman serba canggih ni banyak kedai atas talian seperti Lazada Dan Shopee.

Ruang bilik ni sebenarnya kosong dan hanya dipakai untuk shooting sahaja. Dah lama sangat bilik ni kosong n kita ubah suai untuk dijadikan bilik anak perempuan.

Semua ni 100% DIY oleh saya sendiri dengan perbincangan bersama wife berkenaan tema apa dan konsep yang sesuai berdasarkan minat Hayla Sofea. Proses Makeover ni ambil masa sikit kali ni ( ada sbulan kot) sebab semua barang dapat secara online dan ada yang dari China (Maklumlah time PKP kan). Untuk butiran barangan online saya ada sertakan link. Semoga perkongsian ini memberi idea dan manfaat yang penting kalau DIY ni JIMAT BANYAK!

LED untuk Bedhead lighting

Tip Pulang Ke Kampung Bersama Kucing Dengan Tenang . Mesti ramai yang merancang nak balik beraya ke kampung tahun ni untuk tempoh yang lama. Almaklumlah, tahun ni meruapakan raya pembalasan selepas 2 hatun kita dalam pendemik.

Tapi, bagi pemilik si bulus untuk meninggalkan kucing anda untuk tempoh lebih dari 3 hari agak suakr. Jadi, ramai yang memilih untuk hantar “bording”. Tapi, bording pun bolah tahan harganya. Makanya, tarpaksa di bawa pulang ke kampung sekali.

Oleh itu, bagi memastikan kucing anda tidak tertekan dan selesa sepanjang perjalanan pulang ke kampung, lakukan 9 perkara ni

Mulakan dengan membawa kucing anda masuk ke dalam kereta sebelum rancangan perjalanan anda. Duduk di kerusi belakang bersama-sama dan bawa bersama beberapa treats dan snek untuk kucing anda kemudian belai dan memberus mereka.

Beri peluang untuk kucing anda menghidu dan meneroka seluruh kereta. Kemudia bawa carrier mereka dan letakkan di mana yang ingin anda letak semasa dalam perjalanan.

Mainkan muzik yang menenangkan. Mungkin membawa kucing anda berjalan-jalan di sekitar, bawa kereta dengan perlahan dan cermat supaya kucing anda membiasakan diri dengan pergerakan jadi anda boleh melihat bagaimana respon kucing anda apabila berada di dalam kereta.

Jika kucing anda tidak merespon dengan bagus dengan cubaan pemanduan anda, anda boleh berbincang dengan veterinar anda mengenai rawatan untuk kegelisahan atau motion sickness.

Veterinar anda mungkin ada beberapa pilihan yang dapat membantu menenangkan kucing anda sepanjang perjalanan.

Berikan makan dan air kepada kucing anda sebelum memulakan perjalanan. Beri masa kucing membuang najis dan kencing selepas makan dan minum.

Jika kucing anda mudah mengalami motion sickness, berikan hanya sedikit kuantiti makanan.

NOTA: Jika kucing anda mudah menjadi sakit di dalam kereta, lebih baik puasakan kucing anda 8 jam sebelum memulakan perjalanan. Anda juga mungkin mahu berbincang dengan veterinar anda.

Tidak selamat sekiranya anda membiarkan kucing anda bebas bergerak di dalam kereta. Kucing anda mungkin duduk di bawah pedal dan menyukarkan pemanduan anda.

Carrier memberikan ruang yang selamat, sunyi untuk kucing anda yang dapat membantu kegelisahan yang mungkin kucing anda alami.

Sentiasa bersedia dengan tuala serta lapik khas untuk membersihkan ‘kemalangan’ kencing dan najis yang akan berlaku. Pastikan juga anda membawa beberapa plastik sampah.

Pin lokasi perhentian sepanjang perjalanan anda supaya anda dapat berhenti untuk memberi makan dan minum kucing anda dan berpeluang untuk menggunakan kotak pasir setiap dua ke tiga jam

Idea yang bagus untuk membawa beberapa mainan yang baru dan menarik perhatian kucing anda jadi kucing anda dapat bermain sepanjang perjalanan. Ini boleh membantu kucing anda leka dan gembira.

Haiwan peliharaan kita juga selalunya merasakan apa yang kita rasa. Kucing kita juga akan merindui rumah semasa dalam perjalanan.

Bawa baju lama yang anda pernah pakai, selimut kegemaran mereka di dalam carrier mereka supaya mereka sentiasa mengigati rumah mereka.

Bau-bau seperti ini dapat menjadikan suasana di dalam kereta seperti di dalam runah, mengurangkan kegelisahan kucing anda.

Ini tidak semestinya sewaktu membawa kucing juga, pada bila-bila masa kita disarankan memandu dengan selamat.
Muzik yang kuat dan berhenti secara tiba-tiba akan menjadikan perjalanan ini lebih tekanan kepada kucing. Jadi bawa kereta slow dan steady, serta pasang muzik yang menenangkan.

Mungkin ada di kalangan anda yang menghadapi masalah kutu beras di rumah dan tidak tahu bagaimana untuk menyelesaikan masalah tersebut.

Jangan ada yang tidak tahu, kini ada cara yang anda boleh lakukan untuk menghapuskan serangga perosak itu dari kediaman anda buat selama-lamanya.

Malah, ada cuma hanya memerlukan satu produk sahaja untuk menghalang daripada makhluk serangga perosak ini hidup dan bermaharajalela di dalam bekas simpanan beras anda.

Apa yang ada cuma perlukan adalah sebuah kotak ‘Rice Protector’ yang dijual di kedai barangan kelengkapan rumah, Daiso. Untuk pengetahuan anda, produk ini mengandungi beberapa peket kecil cili yang digunakan sebagai pembasmi makhluk serangga perosak kutu beras.

Caranya mudah sahaja, anda cuma perlu meletakkan sepeket ‘Rice Protector’ ini ke dalam bekas simpanan beras anda dan ia terbukti mampu bertahan daripada sebarang makhluk serangga perosak selama tiga bulan. Mudah bukan?

Sekiranya anda mahu mendapatkan produk ‘Rice Protector’ ini, anda boleh membelinya di mana-mana cawangan kedai Daiso di seluruh Malaysia atau anda boleh sahaja mendapatkan ia dengan membuat pembelian secara dalam talian di aplikasi Shopee.

Sumber: Facebook Pemburu Tiket Murah


Surau Langgar Rindu, Senibina Unik Dari Balak Tembusu Dan Cengal

Surau dibina kebiasaanya atas bantuan kewangan dari kerajaan atau pun komuniti. Namun, berbeza bagi Surau Langgar Rindu yang terletak di Kampung Rhu Tapai, Merang

Rekabentuk surau ini sangat unik kerana dibina dari kayu terpakai dan dahan hanyut yang dikumpul oleh Haji Abdul Karim Embong, ataupun dikenali sebagai Pok Su. Kebanyakkan jenis kayu yang digunakan adalah dari jenis pokok kayu cengal dan tembusu.

Alhamdulillah….. Rezeki sampai sini.Segala puji bagi Allah pemilik sekalian Alam.Terima kasih paksu pemilik Surau Langgar Rindu?

Sepetang di Langgar Rindu

Bayangkan percutian anda kali ini hanya di dalam negara yang sudah pastinya anda telah banyak berjimat dalam percutian mewah kali ini. Terletak dalam jarak yang berdekatan dari Singapura dan Kuala Lumpur, keunikan pantai Anantara Desaru Coast Residences yang mewah dan percutian mesra keluarga menonjol di antara villa-villa kediaman di Malaysia.

20 villa yang dilengkapi kolam renang, beberapa unit bilik yang menghadap Laut China Selatan. Pemilik dan penghuni menikmati akses ke Pantai Desaru dan kemudahan lima bintang di Anantara Desaru Coast Resort & Villas.

Terletak di hujung selatan Semenanjung Tanah Melayu dengan akses mudah dari Kuala Lumpur dan bandar-bandar lain, Anantara Desaru Coast Residences menawarkan gaya hidup pantai yang unik dengan koleksi 20 villa kolam renang peribadi dan empat bilik tidur mewah untuk dijual. Kediaman yang dikendalikan oleh Anantara Desaru Coast Resort & Villas ini dilengkapi dengan kemudahan resort lima bintang, akses ke pantai peribadi dan pemandangan Laut China Selatan yang menakjubkan untuk semua.

Terletak di 17 kilometer di tepi pantai, Desaru Coast adalah destinasi akan datang yang terdiri daripada hotel dan resort terkenal di peringkat antarabangsa, dua padang golf oleh The Els Club Desaru Coast, Adventure Waterpark – salah satu yang terbesar di dunia, serta tempat membeli-belah dan tempat makan.
Pemaju memenangi anugerah kediaman berjenama mewah di Semenanjung Tanah Melayu Minor International dengan sukacitanya mengumumkan pelancaran pembangunan villa kediaman berjenama Anantara pertama di Malaysia – Anantara Desaru Coast Residences.

“Kami gembira dapat memperkenalkan kemewahan asli Anantara ke semenanjung Malaysia,” kata Micah Tamthai, Naib Presiden Real Estate, Minor International. “Terletak di salah satu daerah yang paling didambakan di negara ini, dan dengan hanya 20 kediaman yang ada, pembangunan ini merupakan penanda aras prestij dan eksklusif.”
“Anantara Desaru Coast Residences menawarkan perpaduan unik dari kemewahan, gaya hidup di tepi pantai dan kemudahan keluarga. Dengan lokasi yang ideal di tengah-tengah Pantai Desaru, kediaman baru adalah tempat percutian tepi pantai yang sempurna untuk keluarga dari Malaysia dan sebagainya, ”tambah Micah.

Dibangunkan oleh Minor International – salah satu syarikat perhotelan, restoran dan gaya hidup terbesar di Asia Pasifik, dan Resort & Hotel Bertema (TAR & H) – anak syarikat Khazanah Nasional Berhad, Anantara Desaru Coast Residences mempunyai 20 kolam renang peribadi, tiga dan empat bilik tidur villa masing-masing dengan pemandangan Laut China Selatan dan akses terus ke pantai. Villa yang berukuran dari 3,100 hingga 6,426 kaki persegi dan menawarkan ruang tamu dalaman dan luaran dengan cahaya semula jadi dan angin laut melalui tingkap-tingkap besar, ruang makan dan ruang santai terbuka serta kolam renang yang luas. Dikelilingi oleh pepohon yang rimbun untuk menambah nikmat privacy, kamar tidur suite yang luas menawarkan pemandangan kolam renang tanpa batas, pantai dan laut cukup mengujakan.

Kediaman diuruskan dan diservis sepanjang tahun oleh Anantara Desaru Coast Resort & Villas. Pemilik dan penghuni menikmati akses eksklusif, kemudahan lima bintang di resort ini. Ini termasuk pantai peribadi, kolam renang laguna dan kolam infiniti menghadap laut, Anantara Spa, pusat kecergasan, kelab kanak-kanak dan remaja serta pelbagai pilihan tempat makan Malaysia, Thailand dan antarabangsa terdapat di sini.

Potensi pembangunan Desaru Coast yang luas sebagai destinasi mewah, ditambah dengan pengalaman Minor International selama beberapa dekad dalam pengurusan kediaman berjenama, menjadikan Anantara Desaru Coast Residences sebagai peluang pelaburan yang sangat baik. Kediaman ini boleh dibeli dengan harga bermula MYR 7.5 juta.
Untuk maklumat mengenai Anantara Desaru Coast Residences, sila layari: www.anantaradesaru-residences.com. Pertemuan peribadi boleh diatur dengan menghubungi +60 19 241 2296 atau
propertiysales@minor.com.

Sebuah pembangunan yang sedang meningkat nama di selatan, pastinya memberi impak yang cukup memukau bagi yang inginkan sebuah percutian mewah dalam gaya tersendiri. Lihat sahaja tawaran villa yang ada di sini, anda hanya perlu tanya selera apa yang anda inginkan sewaktu percutian kali ini. Jadikan percutian dalam negara ini satu kenangan terindah untuk anda sekeluarga.

Kedai barangan terpakai atau secondhand shop merupakan tempat yang menyeronokkan untuk dilawat kerana kemungkinan untuk anda menjumpai sesuatu yang limited ataupun istimewa adalah sangat tinggi. Bagaikan harta karun yang sedang menunggu untuk dijumpai oleh mereka yang cukup merani untuk menerokai kedai-kedai barangan lama.

Kini, barangan terpakai tidak lagi dilihat sebagai barang pilihan untuk mereka yang tidak mampu. Malah, lambakan perabot dan perhiasan vintaj atau antik kini menjadi lebih popular dikalangan pengguna yang lebih gemar dengan pendekatan mesra alam.

Impiana telah kumpulkan 5 kedai perabot dan perhiasan second hand yang boleh anda lawati :

1. KEDAI KAKI LELONG
Cawangan 1 – Brickfields, 67 Lorong Scott, Brickfields, 50470 Kuala Lumpur

Cawangan 2 – Basement Carpark Pusat Dagangan NZX, No. 2, Jalan PJU 1A/41B, Ara Damansara, 47301 Petaling Jaya, Selangor

Cawangan 3 – Lot 4, Jalan 19/1B, 46300 Section 19, Petaling Jaya

Cawangan 4 – Jalan Rasah, Lot. 392, Taman Anggur Jaya, 70300 Seremban, Malaysia

2. CITY JUNK ENTERPRISE
9, Jalan Puteri 2/5, Bandar Puteri, 47100 Puchong, Selangor

3. CHAI CHAI TRADING
No.K20-24, Jalan Ipoh, Batu 4 1/2 51200 Kuala Lumpur

4. RENEW MART SDN BHD
Lot 3739-A, Jalan Kampung Baru Subang, Seksyen U6, 40150 Shah Alam, Selangor

5. PAKAR PERABOT TERPAKAI SHAH ALAM
No 32, 34 Jalan Rugbi 13/30, Tadisma Business Park, 40100 Shah Alam

Istana Syarqiyyah yang tersergam indah dibumi Terengganu ini telah mula dibina sejak tahun 2006 lagi. Syarqiyyah yang membawa maksud ‘Permata Timur’ telah pun siap dibina sepenuhnya pada tahun 2014 oleh arkitek Bill Bensley. Beliau pernah disenaraikan sebagai salah seorang arkitek dan pereka top oleh majalah Architectural Digest.

Menurut Pengarah Jabatan Kerja Raya (JKR) Datuk Shafii Mohamad, fasa pertama dan kedua pembinaan kompleks istana itu melibatkan kerja-kerja tanah, pembinaan tembok penahan, kolam, perparitan, paip, kabel, pejabat pentadbiran, balai istiadat, bangunan TNB, rumah pam serta kerja-kerja mekanikal dan elektrik. Fasa ketiga dan keempat pula melibatkan kerja-kerja tanah, balai istiadat, pejabat pengawal istana, surau, dewan, jalan, tempat letak kenderaan, balai Islam dan kediaman utama Istana Tuanku serta kerja-kerja hiasan dalaman dan sebagainya.

Istana yang terletak di Bukit Chendering, Kuala Terengganu ini merupakan istana utama baginda Sultan jadi tidak hairanlah jika segala majlis rasmi akan diadakan di istana berkenaan. Di dalam kawasan istana ini jugak terletak kediaman utama buat baginda Sultan bersama keluarganya. Selain mempunyai 100 buah bilik yang mempunyai rekabentuk yang berlainan setiap satunya, istana ini juga mempunyai sebuah banquet hall yang boleh menampung sehingga 1800 orang tetamu. Dan yang menariknya, dewan tersebut dibina tanpa kolum. Hebatnya!

Senibinanya jelas menggabungkan elemen tradisional Terengganu dan senibina islamik Alhambra di Sepanyol. Jubin seramik Morocco, warna biru kobalt dan pelbagai perhiasan antik diperbuat daripada gangsa telah diselia dengan teliti dan penuh berhati hati agar dapat merealisasikan impian Sultan Mizan Zainal Abidin dengan sempurna.

Banyak lagi gambar-gambar menarik yang sempat dirakamkan. Selamat menjamu mata!


Bajet 1.5K Hanya Ambil Masa 1 Minggu, Wanita Ini Buktikan Rumah Flat Juga Boleh Secantik Yang Lain

Memilih konsep kontemporari segar, menjelaskan warna hijau yang mendominasi segenap ruang dalam rumah Puan Kasma Dewi. Dalam masa seminggu sahaja kediaman ini telah berjaya ditukar wajahnya menjadi lebih menarik dan dapat memberikan feel kesegaran. Menurut tuan rumah, beliau hanya membelanjakan RM1.5k untuk proses ubahsuai ini kerana barangan lama ada yang masih elok sempurna dan boleh dipakai. Sudahlah pandai menghias, pandai berjimat cermat juga. Katanya lagi, “Rumah kecil seperti rumah flat tidak perlu gunakan perabot yang banyak, cukup apa yang perlu saja. Selain itu, kurangkan guna material bercorak supaya rumah tak nampak serabut. Contohnya, jika karpet bercorak sarat, seeloknya langsir dan sofa tu biarlah yang polos saja”.

Ini ada sedikit gambar hasil perkongsian tuan rumah dengan IMPIANA. Mari sama sama kita scroll sambil cuci mata. Selamat menghias!

Bijak Guna Ruang, Bilik kecil Ini Mampu Muat 3 Orang Lepas Makeover. IMPIANA kongsikan proses dekorasi dalam bilik tidur perempuan yang bersaiz 18 kaki persegi. Apa yang menarik adalah bilik tersebut pada mulanya hanya boleh memuatkan seramai 2 orang sahaja, tetapi setelah proses transformasi bilik kecil ini dijalankan, ia boleh menambah lagi seorang untuk tidur dalam bilik tersebut tanpa merasa sempit.

Tukar jenis katil

Perkara pertama yang diberi perhatian adalah penukaran katil daripada katil queensize yang mengambil 60% ruang dalam bilik tidur ditukar kepada katil double decker dengan tambahan tilam dibahagian bawah katil.

Apa yang menarik adalah, penghuni pada asalnya hanya boleh solat seorang diri pada satu masa dan kini dia boleh menunaikan solat bersama adiknya berikutan sudah mempunyai ruang yang besar.

Faktor Pencahayaan

Dalam ruang yang sempit, faktor pencahayaan serta pemilihan jenis lampu amat penting. Walaupun lampu sudah menerangi seluruh bilik, tetapi jenis lampu memakan ruang dalaman, ia masih tidak praktikal.

Alternatifnya adalah menggunakan lampu jenis gantung atau yang ditebuk pada dinding. Anda dinasihatkan untuk mengelak daripada membeli lampu jenis berdiri berikutan penggunaan ruang yang banyak.

Video Tips Pemilihan Wallpaper

Merehatkan mata

Pada asalnya, bilik ini tidak mempunyai apa-apa hiasan di bahagian dinding, ia hanya diwarnai tona putih sahaja. Memandangkan pemilik bilik ini masih lagi dalam peringkat pelajar kolej dan sekolah, sesuatu harus dilakukan untuk membolehkan mereka dapat belajar dengan tenang serta ada faktor merehatkan mata.

Pihak IDW Design memasang kertas dinding bercorak alam semulajadi atau lebih dikenali sebagai ‘Visual Landscape’. Ini kerana jika kita memandang sesuatu subjek yang berwarna hijau, pasti akan memberi ketenangan tanpa kita sedar dan masa yang sama dapat merehatkan mata.

Keseluruhan, asal kediaman ini mempunyai 4 bilik tidur dan 2 bilik air. Namun, selesai renovasi kediaman moden glam ini hanya mempunyai 3 bilik tidur dan 1 bilik air. Satu bilik telah diubah menjadi ruang surau dan sebagai tambahan, pemilik membina loteng,

“Dua tahun lepas, saya memilih konsep industrial indoor dan pada tahun ini saya cuba untuk mengikuti trend terkini dengan memilih tema modern glam dengan perincian wainscoting dalam menghias dinding di rumah saya”, jelasnya.

“Agak sukar untuk memastikan kediamana ini sentiasa dalam keadaan kemas memandang saya mempunyai 2 orang anak yang masih kecil. Sebagai langkah proaktif, saya dan isteri akan mengemas rumah terlebih dahulu sebelum tidur dan pergi kerja.” Tambah pemilik

Bagi mengatasi pembaziran, perabot lama yang tidak bersesuaian dengan tema atau tataman konsep baru akan di jual. Hasil jualan, digunakan pemilik sebagai modal untuk membeli perabit baru yang bersesuaian. Masa yang diepruntukkan untuk renovasi kediaman ini adalah satu bulan dengan bantuan pelajar jurusan vokasional di bawah bimbingan pemilik. Tugas-tugas renovasi dilakukan diluar waktu belajar. Melihat kepada pilihan warna, pemilik menggabungkan warna kelabu sebagai ronan utama yang dipadukan dengan lantai vinyl membangkitkan lagi seri. Selain pencahayaan dari lampu siling, sebagai tambahan beberapa biji floor lamp dan table lamp turut digunkan untuk memperincikan lagi setiap sudut.

Sebelum

Selepas

Artikel ini aku dedikasikan khas buat abah aku, Pakya. Walaupun dia tiada FB, kalau dia terbaca ni, aku harap dia tahu aku bangga punya ayah macam dia.

Bulan puasa tahun lepas pemula segalanya. Aku yang berniaga online sering mengeluh sebab tak punya ruang pejabat sendiri.

Habis satu rumah bersepah dengan barang perniagaan aku. Depan TV tempat aku tulis pesanan, di dapur kering tempat aku bungkus barang, di ruang tamu tempat aku buat sepah dan macam-macam lagi.

“Abah, boleh tak nak guna bilik jadikan ofis? Buat macam ofis betul.” Aku harap dia jawab ya.Sebaliknya dia jawab,

“Tak boleh. Nanti abah buatkan ofis untuk awak.”

Speechless…

Tak lama lepas tu, lepas raya seingat aku. Abah aku mula mengemas garaj kereta dia. Dia bersihkan lantai garaj dan buka atap. Selepas itu, bahan-bahan binaan pula sampai. Batu blok, pasir, simen selambak di depan rumah.Tak banyak cakap, abah aku pun mula kerja buruh kasar dia. Naik batu blok satu persatu.

Usai solat Subuh, aku tengok abah dah siap salin “uniform” kerja. Garaj yang dulu kosong tanpa dinding, sudah ada dinding.Tak mengeluh, tak mengadu. Semuanya dia buat sendiri.

Aku yang sayu. Ya Allah bergenang air mata aku tengok dia usung kereta sorong penuh dengan pasir dan simen pukul 1 tengahari.“Abah, makan dulu. Dah tengahari ni.”

“Nantilah. Abah nak siapkan ni sikit je lagi.” Dia balas ringkas.

Ya. Itulah abah aku. Orang kata “action speaks louder than words”.

Ha macam itulah abah. Tak banyak cakap, dia buat je kerja. Dia buat semuanya dengan seikhlas hati. Dan kalau tengah kerja, dia mesti buat sampai habis.

Hari berganti hari, minggu berganti minggu. Dah berbaldi peluh keringat dia kalau aku boleh kutip dari mula dia buat kerja. Aku bayangkan pejabat aku tu nanti comel je. Sebab saiz garaj hanya boleh muat sebuah kereta.

Sekali siap jadi dua tingkat.

Ada tingkat bawah dan atas. Masa tu perasaan aku punyalah wowww tak terkata. Impress gila dengan abah aku. Garaj kereta sepatutnya bertukar menjadi pejabat kecil. Yang tersergam indah depan aku adalah sebuah rumah kecil. Lengkap segalanya. Ada ruang tamu, ada ruang dapur siap kabinet, ada bilik tidur, ada ruang rehat, ada tandas semualah. Bergenang air mata aku sekali lagi dengan abah. Betapa besar pengorbanan dia pada aku. Terpancar kasih sayang ayah pada anak. Dan aku sedar, latarbelakang pendidikan bukan segalanya. Yang penting semangat dan usaha tanpa putus asa.

Abah bukan arkitek apatah lagi engineer. Dari sekolah rendah, kalau cikgu tanya ayah awak kerja apa, aku jawab aku anak tukang kayu. Bertukang dah sebati dalam darah yang mengalir dalam diri dia. Ada sesekali aku terdengar perbualan tetamu yang datang ke rumah dengan abah.

“Mana pakcik dapat idea buat rumah ni?”

“Semuanya dah ada dalam kepala ni. Automatik siap dengan kiraan kos dan bahan-bahan.” Dia balas selamba.

Wallahualam. Mungkin itu anugerah Allah pada abah.

Jujurnya rumah kecil ini banyak yang custom made. Tingkap labuh ni semuanya abah tempah ikut saiz yang dia nak.

Kabinet dapur pun abah buat ikut selera sendiri.

Hiasan dan dekorasi pun semuanya kami cari sendiri. Tinjau sana sini baru beli. Dan mesti kena ikut tema dan citarasa abah.

Jemputlah tengok gambar hasil tangan abah dan aku (sikit je hias-hias). Untuk barang dalam rumah, kebanyakannya dari Ikea dan Mr DIY. Ringkas tetapi sedap mata memandang pada kami.

Akhir kata sebagai penutup, cinta ayah itu kadang kala memang tak terlihat. Tak nampak. Tapi kita pasti merasakannya. Ayah yang tak banyak bicara terkesan tak peduli, tetapi sesungguhnya yang ada dalam hatinya adalah kita. Abah, pinjamkan aku hatimu agar aku belajar bagaimana menghadapi masalah tanpa mengeluh sedikit pun.

Di setiap keringatmu, di setiap lelah nafasmu, penuh dengan kasih sayangmu. Terima kasih abah.

Kredit: Hajar Yahya dan www.thevocket.com


Anda Tidak Tahu Hargai Masa? Jangan Risau. Jam Ini Semuanya Lawa-Lawa Untuk Anda

‘Masa itu Emas’, itulah pepatah yang kita semua kenali sejak dari dulu. Kita mesti menghargai masa yang kita dan jangan sia-sia kan begitu sahaja dengan perkara yang tidak penting atau membuang masa. Oleh sebab itu, kita mestilah ada jam dinding di rumah supaya kita tidak leka jikalau kita ada perkara atau kerja hendak dibuat, kita tidak akan terlepas. Hari ini, saya akan memberi beberapa jenis jam dinding yang cantik untuk dekorasi rumah anda serta fungsinya.

JAM DINDING KAYU IMLEK

Jam dinding ini akan berfungsi sebagai jam tangan dan perhiasan untuk perayaan Tahun Baru Cina. Jam dinding ini biasa terdapat di ruang tamu dan ruang keluarga.

Jam di dinding diperbuat daripada kayu MDF berkualiti tinggi yang tahan bahaya. Saiz jam dinding ini ialah diameter 30 cm. Selain daripada saiz yang sesuai, reka bentuknya juga agak tersendiri, terutamanya frasa “Angpao na lai” yang tertera di atasnya. Siapa tahu, mungkin meletakkan jam dinding itu boleh menyebabkan lebih banyak paket merah.

MIRACLE M26 VT01

Designya adalah vintage dan lawa sekali untuk di dekorasi pada ruang tamu anda dan mempunyai warna yang sudah tersedia.

Tidak mahu menghabiskan banyak wang tetapi masih memperoleh jam tangan yang bagus? Jam dinding Miracle M26 VT01 adalah jawapannya. Jam dinding ini dibina dalam gaya klasik dan akan kelihatan hebat dalam hiasan yang indah.

Jam 20 x 20 cm ini terdiri daripada plastik dan kaca, dan ia dikuasakan oleh enjin kuarza biasa. Produk ini ditawarkan dalam versi warna hitam, putih dan coklat.

THE EVEREST 3M012G

Jam dinding ini mempunyai ukuran yang sangat besar dan designnya kelihatan mewah. Bukan itu sahaja, keunikan jam dinding ini mempunyai detak jam yang halus dan hening.

Everest 3M012G ialah jam dinding 3D yang besar yang boleh menambah dimensi baharu pada ruang anda. Menggunakan jam tangan ini boleh menjadikan tempat anda kelihatan lebih bergaya dan mahal. Jam ini dibina menggunakan gam melekit mengikut corak. Konfigurasi jam selepas ia diletakkan di dinding, iaitu 120 × 120 cm.

Peranti ini menggunakan mesin kuarza yang beroperasi dengan lancar dan senyap. Anda boleh memilih antara rona perak, emas atau hitam yang boleh dikontraskan dengan warna dinding anda. Tambahan pula, anda boleh memilih daripada pelbagai corak. Buih dan akrilik digunakan dalam pembinaan jam tangan ini.

Maka dengan ini, itu sahajalah jenis-jenis jenama jam yang sesuai yang boleh anda beli dan dekorasi rumah anda supaya kelihatan cantik dan menawan.

Kewajiban beribadah adalah tanggungjawab setiap muslim. Salah satu perkara wajib yang ditetapkan agama ialah Solat lima waktu. Benar, seorang muslim boleh menunaikan solat dimana mana sahaja asalkan tempat tersebut bersih dari sebarang najis dan selesa tetapi sudah tentunya kita mahukan yang terbaik kerana pada waktu itulah kita akan bertemu dan berbicara dengan Sang Pencipta.

Rumah sebenarnya melambangkan keperibadian pemiliknya, jadi dengan menyediakan kemudahan surau di rumah, melambangkan kepekaan kita pada perintah agama. Fasiliti surau di rumah bukan sahaja memudahkan kita beribadah malahan para tetamu juga tidak perlu bersusah payah singgah di surau atau masjid berhampiran untuk menunaikan solat ketika datang menziarah.

Rekaan surau kecil dirumah bukan sahaja boleh digunakan untuk solat berjemaah malahan boleh juga digunakan untuk kelas mengaji dan tempat perkumpulan ahli keluarga untuk memenuhi keinginan rohani mereka.

Antara tips rekaan surau untuk kediaman anda :

Semoga niat yang baik akan mendatangkan hasil yang baik juga. Selamat menghias!

Bagi yang tidak berkemampuan, tidak salah untuk menyewa semantara menunggu peluang untuk memiliki kediaman sendiri. Namun, jangan teralu selasa untuk terus menyewa. Ini sebabnya:

1. KADAR SEWAAN SEMAKIN MENINGKAT

Nilai hartanah semakin meningkat. Tambahan dengan penyediaan kemudahan disesuatu kawasan perumahan, ia mendorong kepada peningkatan nilai haratanah tersebut. Oleh itu, sebagai pemilik ini lah peluang untuk mereka menaikan harga sewaan terutamanya apabila wujudnya permintaan yang tinggi. Jika anda menyewa terutamanya dalam tempoh lebih 5 tahun, tidak mustahil pemilik bakal menaikkan sewaan sekali ganda. Ada juga, pemilik yang akan menaikkan harga sewaan setiap kali kontrat diperbaharui. Jika anda tidak akur, maka pencarian rumah sewa lain perlu dilakukan.

Sanggup kah anda terus hidup nomad berpindah randah setiap kali pemilik mengambil keputusan untuk menaikkan harga sewaan? Tambahan, masih adakah lagi harga sewaan yang sama pada ketika itu? sudah pasti ramai pemilik turut menaikkan harga sewaan. Jika ada pun, mesti kondisi tidak sama dengan rumah yang disewa sebelumnya.

2. BUKAN HAK MILIK

Selain kenaikkan nilai hartanah, sudah pasti anda mengimpikan kediaman yang boleh direka atau diubah suai mengikut cita rasa sendiri. Namun, kebiasaanya pemilik mempunyai terma dan syarat dalam menyewa dan anda perlu akur. Yang paling pasti, untuk menebuk lubang pun tidak dibenarkan.

Ada juga yang beranggapan “rumah sewa, nak buat apa pun rugi”. Betul tak? hal ini membataskan anda untuk mencipta “rumahku syurgaku”. Jika anda mempunyai kediaman sendiri, apa sahaja yang anda ingin lakukan itu menjadi hak.

3. ASET JANGKA PANJANG

Membeli rumah sudah pasti akan menyebabkan anda menangung hutang dalam jangka yang lama. Tapi harus diingat, hartanah merupakan aset yang berkembang. Saban tahun nilainya meningkat. Kenapa perlu rasa rugi untuk berhutang di sebuah hartanah?

Jika di masa hadapan, anda ingin pindah ke lokasi lain dan tidak berniat untuk menyewakan kediaman tersebut, jualkan sahaja dan hasilnya boleh digunakan untuk membeli aset baru di lokasi yang bersesuaian dengan keperluan anda

4. TAWARAN MENARIK KERAJAAN DAN PEMAJU

Banyak usaha yang telah dilakukan oleh kerajaan melalui sokongan pemaju. Seperti contoh skim rumah pertama, skim bayaran mudah pinjaman dan sebagainya. Usaha ini dilakukan untuk memberi peluang kepada anda yang belum memiliki hartanah sendiri untuk memperolehnya tanpa rasa terbeban. Apa kata rebut peluang ini.

Apa yang anda lakukan dengan air rebusan selepas selesai memasak. Mesti buang, kan? Tahukah anda bahawa air rebusan tak kira lah anda merebus apa sekali mempunyai kandungan dan zatnya yang tersendiri. Sebenarnya, ada sebahagian air rebusan tersebut berguna dan membantu tumbesaran tanaman anda. Ini bermakna, secara tidak langsung penggunaan air rebusan pada tanaman ini menjadi booster atau baja. Antara air rebusan yang sesuai digunakan dan berkhasiat untuk tanaman adalah seperti berikut:

Air yang digunakan untuk merebus telur mengandungi kalsium yang tinggi. Kalsium amat diperlukan untuk memastikan tumbesaran sihat struktur pokok.

Tanaman juga memerlukan zat iron. Air rebusan bayam bukan sekadar memberi zat airon yang diperlukan oleh tanaman, malah mengandungi kadar potassium yang tinggi

Pasta yang telah direbus akan meninggalkan sisa kanji di dalam air. Kanji adalah antara kandungan yang sesuai untuk membaik pulih kondisi tanah.

Walaubagaimanapun, air rebusan perlu dibiarkan sejuk sepenuhnya sebelum digunakan pada tanaman. Anda perlu siram air rebusan tersebut terus di atas tanah sekitar tanaman. Yang paling penting, pastikan ia tidak mengandungi minyak, kandungan garam, perasa dan pewarna tiruan. Jika tidak, ia akan merosakkan tanaman.

Sumber: https://www.rd.com


Cara Cat Kayu Kalau Nak Cantik Dan Tahan Lama

Sebelum itu, anda WAJIB faham terlebih dahulu apa fungsi cat terhadap kayu.  Cat kayu digunakan bagi melindungi dan memberikan warna. Penggunaan cat pada permukaan kayu merupakan salah satu langkah untuk melindungi kayu dari serangan serangga perosak terutamanya anai-anai. Namun, untuk cat solid pada permukaan kayu, tidak boleh guna cat biasa yang digunakan pada dinding. Terdapat pelbagai cat khas untuk kayu, tapi yang mana betul-betul berkualiti dan hasilnya menjadi? Berikut, ciri-ciri cat kayu yang perlu diperincikan

Seperti cat biasa, kayu juga ada cat untuk kegunaan indoor atau outdoor.  Kayu yang sering terpancar dengan terik matahari dan UV cepat kusam. Bagi memastikan fasad dan perabot taman anda tahan lama dan sentiasa cantik, gunakan cat kayu yang dikhaskan bagi kegunaan outdoor

Seperti yang dikatakan sebelum ini, jenis keamasan kayu ada dua iaitu cat solid dan transparan. Jika memilih permukaan cat solid menutupi ira kayu, pilihlah cat minyak. Sebaliknya untuk kemasan transparan, karekter iara kayu perlu ditonjolkan. Jadi, pilihalah varnish atau syelek. Kedua-dua jenis kemasan kayu transparan ini pun hadir dalam pelbagai rona pilihan

Untuk mengecat permukaan kayu, ada du acara sama ada dengan menggunkan semburan atau sapuan. Setiap kaedah mempunyai kesan yang berbeza. Namun jika anda merancang untuk menggunkan kaedah semburan, peralatan khas diperlukan untuk memastikan permukaan semburan kemas dan rapi.

Cara Cat Kayu

Jika terdapat permukaan kayu yang berlubang atau rosak, sumbatkan dengan wood filler dan biarkan ia kering sepenuhnya sebelum dicat. Ia untuk memastikan, segala rongga yang buruk dapat ditutupi sepenuhnya. Bila kerja mengecat selesai, barulah permukaan kayu kelihatan lebih kemas

Kembali Di Rumah? Teknik Jimat Tenaga Dan Penggunaan Air. Bagaimana anda boleh menjimat dengan memahami peralatan rumah anda dengan lebih baik untuk mengurangkan bil air dan elektrik sambil meningkatkan kualiti hidup! Lebih jimat dan harmoni.

Dengan peningkatan kes COVID-19 sejak kebelakangan ini, majoriti rakyat Malaysia telah kembali bekerja dari rumah atau belajar dari rumah sebagai langkah pencegahan untuk (sekali lagi!) mengekang penularan virus. Dalam usaha mengurangkan risiko jangkitan, ramai yang telah menjadikan rumah bukan sahaja sebagai tempat untuk bersama dengan orang tersayang, tetapi juga sebagai tempat kerja dan bilik darjah bagi mereka yang bekerja dan belajar dari rumah atau hanya menuju ke pejabat dan sekolah mengikut jadual.

Terdapat banyak kelebihan bekerja atau belajar dari rumah termasuk pengurangan masa perjalanan ulang-alik yang langsung dapat menambahkan masa untuk menikmati detik-detik bermakna bersama keluarga. Walau bagaimanapun, salah satu kekurangan apabila berada di rumah untuk tempoh masa yang lama adalah masalah bil air dan elektrik yang lebih tinggi akibat peningkatan penggunaan peralatan elektrik. Menurut Tenaga Nasional Berhad, peralatan elektrik dengan sistem penyejukan seperti peti sejuk, penghawa dingin dan penapis air adalah antara punca peningkatan bil elektrik, manakala penggunaan air turut meningkat untuk menjalankan rutin harian seperti membersih dan memasak waktu berada di rumah.

Memandangkan keadaan semasa yang memaksa kita bekerja atau belajar dari rumah selagi jumlah kes tidak berkurangan, sudah tiba masanya untuk kita memeriksa peralatan rumah yang menyebabkan penggunaan air dan tenaga yang banyak lalu mengambil beberapa langkah mudah untuk mengurangkan perbelanjaan bil setiap bulan sambil meningkatkan kualiti persekitaran rumah kita!

1. Periksa peralatan rumah yang mempunyai fungsi penyejukan dan pertimbangkan peralihan kepada pilihan yang menjimatkan tenaga!

Peralatan lama memerlukan lebih banyak tenaga untuk berfungsi berbanding yang baru, terutamanya peralatan dengan sistem penyejukan seperti penghawa dingin dan peti sejuk yang menggunakan kuasa paling banyak. Sememangnya, ini menyumbang kepada bil elektrik yang lebih tinggi. Anda boleh mempertimbangkan untuk menggantikan peralatan penyejuk lama anda dengan peralatan yang diperakui Energy Star. Perakuan oleh Suruhanjaya Tenaga ini adalah khas untuk pengeluar peralatan elektrik yang mematuhi piawaian ujian prestasi tenaga. Menggantikan peralatan lama mungkin mahal pada mulanya, tetapi ia akan memberi banyak manfaat jangka masa panjang dengan mengurangkan penggunaan elektrik dan jejak karbon daripada penjanaan elektrik. Jika anda sudah menggunakan peralatan yang diperakui Energy Star (atau lebih suka untuk mengguna peralatan lama), anda disyorkan untuk membersihkan peralatan dengan kerap untuk mengurangkan penggunaan tenaga dan memanjangkan jangka hayat produk kerana penapis yang kotor dalam penghawa dingin atau peti sejuk yang terlalu padat akan menghalang aliran udara dan membebankan peralatan untuk mengekalkan suhu.

2. Periksa kecekapan penapis air lama dan pertimbangkan untuk memasang penapis titik masuk utama untuk kediaman anda

Apabila bercakap tentang penapis air untuk rumah, ramai yang mengaitkannya dengan penapis air atas meja atau bawah sinki yang menapis kekotoran untuk air minuman yang lebih bersih. Selain daripada dua jenis penapis air ini, penapis air jimat tenaga titik masuk utama (POE) boleh juga dipasangkan di saluran paip utama yang membekalkan air ke rumah anda. Jika anda sudah mempunyai penapis air di rumah, adalah digalakkan untuk menjalankan pemeriksaan berkala dengan pembekal perkhidmatan anda untuk memastikan penapis tersebut berfungsi dengan baik dan gantikan model penapis air yang lama dengan model jimat tenaga yang baru apabila sudah tiba masanya. Menurut Encik Koo Zao Cheong, Pengurus Pembangunan Perniagaan Serantau Waterco Malaysia (syarikat penyedia penyelesaian sehenti yang terkemuka untuk persekitaran air yang selamat dan sihat), memasang penapis air POE akan membawa banyak faedah untuk kediaman anda dan merupakan salah satu penyelesaian terbaik kepada pembaziran air dan penggunaan tenaga yang tinggi.

“Kotoran, habuk, pasir dan bahan cemar lain daripada air yang tidak ditapis akan menghasilkan sedimen yang boleh merosakkan peralatan seperti mesin basuh, pemanas air dan mesin basuh pinggan mangkuk. Apabila air tidak ditapis dengan betul sebelum mengalir ke dalam peralatan ini, sedimen akan meningkatkan penggunaan tenaga untuk peralatan kerana lebih banyak kuasa diperlukan untuk peralatan untuk berfungsi secara optimum. Dengan penapis air POE, ia boleh menghalang pembentukan sedimen sekaligus memanjangkan jangka hayat dan memelihara kecekapan tenaga peralatan rumah,” jelas Encik Koo.

3. Jangan lupa lekapan bilik mandi dan dapur anda!

Anda mungkin perasan titisan air dari paip bilik mandi dan dapur anda. Dengan membetulkan kebocoran ini, anda boleh menjimatkan air yang banyak setiap hari! Selain membetulkan paip air yang menitis, anda juga boleh memeriksa sama ada paip dan kepala pancuran mandian anda dilengkapi dengan lekapan jimat air. Berbanding dengan lekapan lama, lekapan bilik mandi yang lebih baru seperti tandas, kepala pancuran mandian dan paip dengan ciri aliran rendah direka untuk kecekapan air berbanding model lama dan boleh menjimatkan ratusan gelen sebulan. Pertimbangkanlah untuk memasang kepala pancuran mandian aliran rendah dan tambahkan pengudaraan pada paip jika lekapan anda adalah model lama untuk memastikan tekanan air yang baik sambil mengurangkan pembaziran air.

4. Menggantikan mentol lampu lama dengan mentol lampu LED

Apabila kita berada di rumah buat waktu yang lama, sudah pastu lampu akan selalu dipasang. Mentol lampu yang anda gunakan boleh menjadi penyumbang utama kepada bil elektrik anda. Salah satu cara untuk menjimat tenaga adalah dengan menggantikan mentol pijar kepada mentol LED kerana mentol LED

menggunakan 25-80% kurang elektrik berbanding dengan mentol pijar. Jika anda masih menggunakan mentol pijar, pertimbangkan untuk bertukar kepada mentol LED untuk penjimatan tenaga dan jangka hayat yang lebih lama.

Sama ada anda memilih untuk membaiki peralatan lama atau menggantikannya dengan produk yang lebih canggih dengan ciri cekap tenaga, ianya penting untuk kerap memeriksa peralatan anda demi pengurusan penggunaan air dan elektrik yang lebih efisien sambil memanjangkan jangka hayat peralatan. Ini bukan sahaja bermanfaat untuk kediaman dan kualiti hidup kita, ia juga dapat menghasilkan impak positif untuk alam sekitar kita.

Hidangan sup tulang ini sudah pastinya menjadi kegemaran ramai. Bila dah masak sedap makan, perkara paling stress adalah bila nak cuci pinggan mangkuk yang melekat dengan lemak yang tebal.

Kebiasaanya, perkara kritikal yang akan dihadapi setelah menjamu selera sup tulang adalah untuk mencuci pinggan mangkuk digunakan. Kebiasaanya, pinggan mangkuk yang digunakan tidak akan dicampur dengan yang lain kerana khuatir lemak-lemak tebal yang tersisa melekat atau berjangkit pada yang lain. Lemak tu, kalau sabun berkali-kali pun tetap tak akan bersih. Nak cucian berkesan, kena lah pakai air panas. Betul tak?

Bahan-bahan:
4 cawan baking soda
1 cawan garam
2 cawan air perahan limau

Cara-cara:
1. Campurkan semua bahan dan kacau sehingga rata
2. Sediakan air di dalam besen kecil dan masukkan sesudu pati sabun tadi
3. Larutkan sabun dan masukkan pinggan. Cuci dan bilas seperti biasa

Kita adakala terlalu bercita-cita besar mahu menghias ruang yang ada dengan segah mungkin yang mana selalu lebih molek diabadikan di ruang yang luas. Namun apabila berhadapan dengan ruang sempit, kita perlu tahu teknik menghias dengan betul agar yang dibeli boleh dipakai, selesa dan ruang tampil ideal serta sedap mata memandang.

1. Carilah sofa di bawah pinggang ketinggiannya. Ini bagi tidak menghalang pandangan mata perhadap keluasan ruang

2. Carilah sofa dua tempat duduk sebagai sofa utama.

3. Tidak salah memilih sofa yang terang warnanya. Putih gading atau rona krim dilihat warna paling idea di samping rona pastel.

4. Pilihlah meja makan untuk empat orang. Selain daripada bentuk empat segi sama, anda boleh memilih meja makan bulat. Cuma kini meja makan boleh diubah saiznya untuk enam tempat duduk.

5. Elakkan memilih kerusi meja makan lebih tinggi dari aras meja. Ini hanya akan menyesakkan pandangan. Paling menarik jika anda memilih bangku panjang sahaja seperti di kantin sekolah yang kini menjadi trend di kalangan pereka.

6. Elakkan membeli sofa satu set yang sama. Ia hanya menjadikan ruang bertambah terkongkong.

7. Kusyen dempak, ala konsep tempat duduk kediaman arab pun dilihat sesuai kerana tidak menggunakan banyak ruang.

8. Jika masih menyimpan kerusi kayu ala retro yang kecil saiznya juga boleh diulang pakai kerana tidak menggunakan banyak ruang.


Tip Bagaimana Untuk Memilih Sofa Ruang Tamu Yang Betul

Sudahkah anda tahu bagaimana memilih sofa yang betul dan bersesuaian untuk ruang tamu di rumah anda? Bagi yang tidak tahu, sudah pasti perkara ini menjadi persoalan anda.

Sebenarnya, ada beberapa perkara penting yang anda perlu tahu sebelum memilih sesebuah perabot sofa untuk ruang tamu. Ini kerana, jika anda tersalah dalam membuat pemilihan sofa bagi ruang tamu, sudah pasti hasilnya akan kelihatan kurang cantik, betul tak?

Oleh itu, dalam episod Tip Impiana kali ini telah mengundang Encik Noor Hisham Saidin selaku pakar interior decorator dari Fella Design sebagai tetamu jemputan untuk berkongsi tip bagaimana untuk memilih sofa ruang tamu yang betul.

Ketika sesi temu bual bersama Encik Noor Hisham, perkara pertama yang para pembeli harus tahu adalah saiz keluasan ruang tamu yang ada di kediaman anda. Jelasnya, ianya sangat penting kerana supaya anda memilih saiz sofa yang bersesuaian dengan saiz keluasan ruang tamu anda.

Katanya lagi, selain itu para pembeli juga seharusnya tahu mengenai pemilihan material sofa untuk ruang tamu. Contohnya, antara pemilihan material yang diperbuat daripada fabrik atau kulit sangat penting ini kerana pemilihan material turut memainkan peranan dengan persekitaran ruang tamu anda.

Jadi, apakah lagi tip-tip bagaimana memilih sofa yang betul untuk ruang tamu anda? Sudah pasti anda ingin mengetahui lebih lanjut mengenai perkara tersebut. Mari ketahui jawapan dan maklumat lebih lanjut dengan menonton pautan video penuh sesi temu bual bersama Encik Noor Hisham di bawah;

Ramai yang alami masalah, tanam pokok buah dah bertahan-tahun matang tapi masi kedekut berbuah. Betul tak? Almaklumlah, kita ni bukan petani hebat yang penuh dengan trik dan tip berkebun. Baja pun ikut cadangan kawan-kawan je.

Alhamdulillah, pokok cempedak yang di tanam 6 tahun lalu dah masuk 3 musim berbuah.

1. Gali lubang lebih besar dari poli beg. Lebih besar lagi bagus. Kalau tanah di lokasi keras, lebih besar lubang tanaman perlu lebih besar untuk membolehkan akar stabil apabila matang.
2. Sebelum letak anak pokok, masukkan dulu tanah hitam di bahagian bawah. Ia pentig bagi memastikan kesuburan akar
3. Masukkan anak pokok dan kambus semula lubang tanaman sehingga penuh
4. Sediakan sungkupan pada pangkal anak pokok yang baru ditanam. Boleh guna sabut kelapa, daun kelapa atau apa sahaja yang bersesuaian. Ia penting bagi mengekalkan kelembapan pada tanah untuk tempoh yang lama
5. lakukan siram secukupnya.

TIP PENTING: Lakukan proses penanaman di waktu petang. Ia memberi peluang keapda akar untuk beradaptasi dengan persektaran baru tanpa gangguan terik mentari yang boleh melayukan pokok yang baru ditanama. Lebih teruk, terik mentari akan menyebabkan tanaman mati kerana cepat terhidrasi.

Di kala Virus pembunuh COVID-19 mengancam dunia, antara barang yang selalu tidak diendahkan kini menjadi rebutan sehingga kehabisan stok. Antara barang-barang tersebut adalah Hand sanitizer, topeng muka dan sarung tangan.Di atas permintaan yang tinggi, ketiga-tiga barang ini harganya naik mendadak. Seperti contoh, hand-sanitizer. 500ml boleh mencecah harga sehingga RM 40.

Menurut Alex Berezow, pakar mikrobiologi dan timbalan presiden di American Council on Science and Health, sebenarnya mencuci tangan menggunakan sabun dan air adalah lebih efektif berbanding penggunaan hand-sanitizer.

Hand sanitizer membunuh kuman, namun ia memerlukan kandungan kepekatan alkohol 60-95%. Manakala cucian menggunakan sabun dan air hanya membersihkan bakteria dan kuman dari tangan dengan mudah.

Keberkesanan Sabun
Sabun tak bunuh kuman! tapi setidaknya penggunaan sabun lebih mudah menyingkirkan jangkitan yang terperangkap pada tangan seperti mana ia menanggalkan kotoran pada pinggan. Dengan teknik cucian yang betul dalam tempoh 20 saat, ia berupaya menyingkirkan segala kuman dan bakteria pada tangan. Namun jika lebih masa cucian dilakukan, ia membawa perbezaan yang lebih baik.

Perlu diingat, selepas mencuci segera lap tangan kering dengan tuala taua tisu bersih. Jika dibiarkan basah, bakteria lain pula akan singgah.

Keberkesanan hand-sanitizer
Penggunaan hand-sanitizer adalah pilihan terbaik jika anda tidak mempunyai akses kepada air bersih dan sabun terutamanya ketika berada di luar. Namun ia memerlukan teknik penggunaan yang betul seperti penggunaan sabun dan air bersih.

Namun, menurut Berezow, kebanyakan pengguna menggunakan hand-sanitizer dalam kuantiti yang tidak mencukupi. ANda pasti hand sanitizer yang digunakan dapat masuk pada celah kuku? rata seluruh tangan terutamanya pada celah jari?

“Penggunaan hand-sanitizer yang kerap akan mengeringkan tangan. Hal ini mengakibatnkan rekahan pada tangan dan ia lebih buruk bagi pengidap eczema,” kata Berezow lagi.

Nasihat Impiana, selepas penggunaan hand-sanitizer anda masih perlu mencuci tangan dengan sabun dan air bersih sebelum makan. Ia bagi mengelak kandungan sisa hand-sanitizer pada tangan masuk ke dalam sistem tubuh pula. Utamakan penggunaan sabun dan air bersih untuk cucian tangan sekiranya anda mempunyai akses tersebut terutamanya di rumah.

Sumber: https://www.insider.com/

Span cucian pinggan mangkuk, periuk dan sebagainya, selagi tidak lunyai selagi itulah kita akan menggunakanya. Tahukah anda sebenarnya betapa kotornya span cucian itu setelah banyak kali digunakan. Kita sering gunakan ia untuk membersihkan kotoran pada pinggan, namun walaupun dari mata kasar kita lihat span dan sabun dapat bersihkan kotoran pada pinggan mangkuk tetapi kuman akan terlekat pada span. Menurut kajian dari Jerman, kuman yang ada pada span telah digunakan seminggu boleh mencapai hampir 5 trillion jumlah kuman.

Jadi bagaimana untuk mengekalkan kebersihan span anda?